text:
रामानन्द सागर
रामानन्द सागर (२९ डिसेम्बर १९१७ - १२ डिसेम्बर २००५) (जन्म चन्द्रमौली चोपडा) एक गोटे भारतीय चलचित्र निर्देशक छल। ओ रामायण टेलिभिजन श्रृङ्खला बनावे कऽ लेल सभसँ प्रसिद्ध रहल छल, ओही नाम के प्राचीन भारतीय महाकाव्यसभक ७८-भाग टिभी रूपान्तरण, जाहिमे अरुण गोविल भगवान राम आओर दीपिका चिखलिया सीताक रूपमे अभिनय केनए छल।[१]ई टिभी धारावाहिक के तखन पुरा देशभरि व्यापक रूपसँ देखल गेल छल आओर रुचाओल गेल सेहो छल । भारत सरकार हुनका सन् २००० मे पद्मश्रीक नागरिक सम्मानसँ सम्मानित केनए छल।[२]
प्रारम्भिक जीवन[सम्पादन करी]
रामानन्द सागरक जन्म लाहोर के आसपास रहल क्षेत्र असाल गुरुमे भेल छल। हुनकर दादाजी के सेहो दादाजी, लाला शंकर दास चोपडा, लाहोरसँ कश्मीर आएल छल। रामानन्दके हुनकर नाना धर्मपुत्र बनौने छल, जेकरा कि कोनो पुत्र नै छल, ओ समय हुनकर नाम चन्द्रमौली चोपडा सँ बदलि रामानन्द सागर करि देल गेल छल।[३]सागरक जैविक माताके मृत्यु पश्चात, हुनकर पिता पुनर्विवाह करिके आओर हुनका आगा मे हुनकर अगाडी के बच्चा छल, जाहिमे विधु विनोद चोपडा समावेश छल, जे कि ई हिसाबसँ सागरक सौतेला भाई छल। सागर दिन के समयमे एक गोटे पियन, ट्रक क्लीनर, साबुन विक्रेता, सुनचाँदीक कालीगढ आदि के रूपमे काम करैत् छल आओर रातिमे अपन डिग्री के अध्ययन सेहो करै छल। ओ सन् १९४२ मे पञ्जाब विश्वविद्यालयसँ संस्कृत आओर फारसीमे स्वर्ण पदक विजेता सेहो भेल छल। ओ दैनिक पत्रिका डेलीप के सम्पादक सेहो छल। ओ "रामानन्द चोपडा", "रामानन्द बेदी" आओर "रामानन्द कश्मीरी" जेहन नामसभसँ अनेकौं लघु कथासभ, उपन्यास, कवितासभ, नाटक आदि लिखने छल। सन् १९४२ मे जखन ओ क्षयरोगसँ ग्रसित भऽ गेल, ओ समयमे अपन लडाई वा संघर्षक बारे मे एकटा व्यक्तिपरक कलम, "टी.बी. रोगीसभक डायरी" लिखने छल। कोलम के लाहोर मे अदब-ए-मशरिक पत्रिका के श्रृङ्खलामे प्रकाशित कएल गेल छल।
करियर[सम्पादन करी]
पुरस्कार[सम्पादन करी]
नागरिक पुरस्कार[सम्पादन करी]
विजयी[सम्पादन करी]
मनोनीत[सम्पादन करी]
फिल्मोग्राफी[सम्पादन करी]
सन्दर्भ सामग्रीसभ[सम्पादन करी]
- ↑ "Ramanand Sagar (Indian filmmaker)", Britannica Online Encyclopedia, अन्तिम पहुँच १३ सितम्बर २०१७।
- ↑ "Padma Awards", Ministry of Home Affairs, Government of India, २०१५, अन्तिम पहुँच १३ सितम्बर २०१७।
- ↑ "Early Life", Sagartv.com, मूलसँ २६ अप्रैल २०१२-मे सङ्ग्रहित, अन्तिम पहुँच २९ दिसम्बर २०११।
बाह्य जडीसभ[सम्पादन करी]


c: text/html

text:
विशेष संपादकीय
मैथिल ब्राह्मणक वैवाहिक प्रक्रिया पूर्ण आ वैज्ञानिक
दुनियाक सर्वोत्तम वैवाहिक प्रक्रिया मे सँ एक ‘मैथिल ब्राह्मण’ केर मानल जाइछ। गोत्र आ मूल सँ शुरु होइत वैवाहिक अधिकार लेल जाँच प्रक्रिया, तदोपरान्त सिद्धान्त लेखन, खानपीन (घरदेखी), तिलक, विवाह, चतुर्थी, मधुश्रावणी, कोजगरा, द्विरागमन व अनेको प्रक्रियाक विशेष वैज्ञानिक महत्त्व सँ सर्वथा मजबूत कुटमैती मैथिल ब्राह्मण मे होइछ से कहबा मे कोनो अतिश्योक्ति नहि होयत। बदलैत युग मे घटैत पारंपरिक रीति ओ रिवाज सँ आब भले ई प्रक्रिया एकदम छोट बनि गेल अछि, लेकिन व्यवहारिक संसार मे आइयो अधिकांश विधिकेँ पूरा करबाक प्रयत्न मैथिल ब्राह्मण मे कैल जाइछ।
वैवाहिक विधानक संछिप्त चर्चा
विदित अछि गोत्र मिलान करबाक समय ध्यान राखल जाइछ जे वर व कन्याक गोत्र एक नहि हेबाक चाही। वैवाहिक अधिकार निर्णयक अन्य प्रमुख शर्त अछि जे पैतृक सात पीढी धरि आ मातृक पाँच पीढी धरि वर व कन्याक बीच कोनो प्रकारक रक्त-संबंध – अर्थात् कोनो प्रकारें पूर्व-संबंधी नहि होयबाक जाँच मे सफलता पेलाक बादे वैवाहिक अधिकार निर्णय देल जाइछ। एहि तरहक जाँच ओ निर्णय लेल दुनू पक्षक पैतृक सात पीढी आ मातृक पाँच पीढीक परिचय सहित पंजी पुस्तिका सँ आपसी-संबंधक सूक्ष्म निरीक्षण कैल जाइछ। पंजिकार जिनक अधिनस्थ पंजी पुस्तिका संरक्षित रहैछ, ओहि वर्गक विज्ञ द्वारा अधिकार निर्णय कैल जाइछ। निर्णयानुसार दुनू पक्ष अपन सहमति सँ ‘सिद्धान्त’ लिखबैत छथि। ई सिद्धान्त तार-पत्र (तारक पत्ता) पर लाल मसि सँ लिखल जाइछ। एहि मे तार-पत्र मे संपूर्ण परिचयक उल्लेख करैत वर ओ कन्याक विवाह निर्धारण कैल जेबाक प्रमाण उद्धृत कैल जाइछ। पुन: ओ सिद्धान्त कन्या पक्ष द्वारा अपन गोसाउनिक समक्ष दैविक आशीर्वाद हेतु राखि वैवाहिक राति ओकरा आज्ञा-डाला मे राखि वरपक्षक वर-बरियाती सोझाँ राखि वैवाहिक कन्या लेल सोहागक जोड़ा (कपड़ा ओ गहना संग अन्य साँठ आदि) माँगिकय फेर सँ भगवतीक घर मातृका पूजा लेल लऽ जायल जाइछ। एवम् प्रकारेन विवाहक अन्य विधि क्रमश: शुरु होइछ जे लगभग भैर राति चलैछ – विधि-व्यवहारक संपूर्ण चर्चा ऐगला लेख मे कैल जायत। समग्र मे हरेक विधि सँ वर केर पूर्ण परीक्षा उपरान्ते वेदी तर मे लऽ जायल जाइछ, तदोपरान्त एहेन-एहेन विधि सम्पन्न कैल जाइछ जाहि सँ पति ओ पत्नीक बीच अकाट्य प्रेम सहजहि उत्पन्न होइछ आ एहि सब बातक साक्षी संपूर्ण समाज हर्ष आ उल्लासक माहौल मे बनैत अछि।
कुटमैती परंपरा पहिने स्वस्थ छल
कुटमैती करबाक परंपरा सेहो मैथिल ब्राह्मण मे बहुत स्वस्थ छल। कालान्तर मे एहि मे काफी बदलाव आयल देखाइत अछि। जेकर दुष्प्रभाव आइ सीधा विवाहित जीवन आ विवाहोपरान्त अनेको विवाद मे फँसनाय – तलाक भेनाय – तनावग्रस्त विवाहित जीवन – आदिक रूप मे प्रकट होमय लागल अछि। पूर्व मे सार्वजनिक सभा मे विद्वत् सभा सँ सक्षम, स्वस्थ ओ कुशल वर केर चुनाव करबाक परंपरा देखल जाइछ। एहेन सभा सौराठ, ससौला सहित कुल ४२ स्थान मे लगैत छल। सम-सामयिक विषय पर चर्चा-परिचर्चा-समीक्षा करबाक निमित्त गुरुजन व सक्षम शिष्य सहित समाजक अगुआ, बुद्धिजीवी, समाजसेवी तथा आमजनक विशाल भीड़ संग लगभग एक सप्ताह धरिक समय लेल ई सभा लगबाक इतिहास भेटैत अछि। मिथिला पंचांग मे स्पष्ट उल्लेख करैत सभाकालक निर्णय पंडित ओ विद्वान् ज्योतिष द्वारा कैल जाइछ। एहि तरहक सभामे सहभागिताक अनेको रूप – जेना विभिन्न गाम ओ ठाम सँ आयल विद्वान् गुरु (कुल-परिवारक लोक) केर अपन-अपन विशेष स्थान पर आसन लगैत छल। ठीक जेना कोनो प्रदर्शनी मे अलग-अलग काउन्टर बनैत अछि, अलग-अलग समानक प्रदर्शनी ओ बाजार-वितरण कैल जाइछ, किछु ताहि तरहक अखाड़ा विद्वानजन सबहक एतहु होइत छल आ ताहि ठाम आगन्तुक सहभागी लोकनि आबिकय पूर्ण स्वतंत्रताक संग अनेको प्रकारक वर-परीक्षा, बहस, वार्ता, हँसी-ठट्ठा, चौल, आदि करैत अपन योग्य कन्याक लेल वरक चुनाव करैत वैवाहिक अधिकार निर्णयक संग, सिद्धान्त लेखन ओ विवाहक तिथि ओहि दिन समेत अन्य दिन लेल निर्धारित करैत दुइ आत्माकेँ सदा-सदा लेल वैवाहिक गठबंधन मे बान्हि दैथ। एहेन स्वच्छ परंपरा वर्तमान युग मे कतहु हेरायल-भोथियायल जेकाँ लागि रहल अछि, धरि कतेको पाश्चात्य सभ्यता ओ संस्कृति मे यैह प्रारूप आइयो अनुकरण कैल जाइछ यैह टा सत्य बाँचल बुझैछ।
पूर्व प्रक्रिया आ वर्तमान विकृति बीच समन्वय-समीक्षा सँ सुधारक आवश्यकता
आइ मैथिल ब्राह्मण समाजक अगुआवर्गकेँ फेर सँ ई परंपरा शुरु करबाक चुनौती छन्हि। सभा पूर्णरूपेण ठप्प पड़ि गेल अछि। सभा मे विकृत वातावरण सँ एहि तरहक मरणासन्न अवस्था आयल। तथापि स्वच्छ ओ सक्रिय लोकक एकजुटता सँ एकरा पुनर्जीवित करबाक लेल कोनो असंभव नहि होयत। एहिठाम नीक लड़का एनाय फेर सँ शुरु करत तऽ स्वाभाविके कन्याक पिता ओ परिजन एनाय शुरु करता। अभियानक रूप मे एहि लेल सम्भ्रान्त, सक्षम, समर्थ आ सुशील समाजकेँ फेर सँ वातावरण बनाबय पड़त। अफसोस जे आइ-काल्हि लोक मे लाज चरम पर छैक, जे कोना अपन सक्षम वर केँ सभा मे बैसायब। लोक बिसैर गेल जे १९९० केर दशक धरि एतहि सँ आइएएस-आइसीएस केर विवाह भेलैक। विकृतिकेँ अंग लगबैत छी, स्वच्छताकेँ त्यागैत छी, तखन मैथिल ब्राह्मणक वर्चस्व धुमिल होयबाक सहजे कारणो बनि जाइछ। आइ नहिये ओतेक स्वस्थ कुटमैती परंपरा बाँचल अछि, नहिये स्वच्छ व्यवहार आ नहिये स्वच्छ संतान एतय उत्पन्न भऽ रहल अछि। सबसँ बेसी बौद्धिक क्षमतावान मैथिल ब्राह्मण मे अपसंस्कृति जोर पर अछि। ई दुखद टा नहि, खेदजनक सेहो अछि। दहेज मुक्त मिथिलाक निर्माणार्थ विशुद्ध सभा परंपराक वगैर अन्य दोसर किछुओ कारगर नहि अछि। स्वस्थ कुटमैतीक वैह टा परंपरा सर्वथा वैज्ञानिक अछि।

robotstxt: allowed

filter: keep


text:
— कृति नारायण झा।
एक गोटे माता रानी केँ परम भक्त छल। ओ बहुत प्रेम भाव सँ माता रानी के सेवा करैत छल। एक दिन माँ जगत जननी सँ कहय लागल जे हम अहाँ के एतेक भक्ति करैत छी मुदा आइ धरि कहियो हमरा कोनो अनुभूति नहि भेल जे अहाँ हमरा नजदीक रहैत छी। हम चाहैत छी जे अहाँ भने हमरा दर्शन नहि दियअ मुदा हमरा ई अनुभव होअय जे अहाँ हमरा आसपास छी। माता रानी कहलखिन्ह ठीक छै। अहाँ रोज भोरे भोर समुद्र कात मे टहलवाक लेल जाइत छी। जखन ओकर बालू पर अहाँ चलब त देखवै जे अहाँ ओहि बालू पर दू नहि चाइर पएर के निशान देखवैक जाहि सँ अहाँ के हमर उपस्थिति केर अनुभूति होयत। ओ भक्त अगिला दिन समुद्रक कात में टहलवाक लेल गेल तऽ देखि कऽ अत्यन्त प्रसन्न भऽ गेल जे वास्तवमे दू पएर के स्थान पर चारि पएर के निशान देखाय पङलैक। ओ नित्य दिन चारि पएर के निशान देखि बहुत प्रसन्न होइत छल। किछु दिनुका बाद ओकरा अपन व्यापार मे बहुत घाटा भ गेलैक। स्थिति एतेक खराब भ गेलैक जे ओ रोड पर आबि गेल। ओकर सभ किछु नष्ट भ गेलैक। ओकर सभ सर संबंधी संग छोड़ि देलकै। आब भोरमे टहलवाक समय चारि पएर के स्थान पर दू पएर देखैत छलैक। ई देखि ओ बहुत आश्चर्य चकित भऽ गेल जे खराब समय मे जगत जननी सेहो हमरा संग छोङि देलीह। धीरेधीरे ओकर स्थिति ठीक होमय लगलैक। सभ ओकरा लग घुमि क आबय लगलैक। आब ओकरा बालू पर दू पएर के स्थान पर फेर सँ चारि पएर देखाय लगलैक।ओकरा सँ रहल नहि गेलैक ओ जगत जननी सँ कहिये देलक जे हे माँ जगत जननी ।हमर खराब समय में हमर सगा संबंधी संग छोड़ि देलक त हमरा ओतेक कष्ट नहिं भेल कारण दुनिया मे एहि तरहक घटना होइत छैक मुदा एहन विपत्तिक समय मे अहाँ हमर संग छोङि देलौं। एहि लेल हमरा बडु दुःख भेल। अहाँ एना कियेए केलहुँ माँ? माँ जगदम्बा जबाब देलखिन्ह जे अहाँ कोना सोचि लेलहुँ जे हम अहाँ के संग छोङि देलहुँ? अहाँक खराब समय में बालू पर जे अहाँ दू टा पएर के निशान देखैत छलहुँ ओ अहाँक पएर नहिं छल ओ हमर पएर छल। ओहि समय हम अहाँ के कोरा मे उठा क चलैत छलहुँ आ जखन अहाँकेँ खराब समय बीति गेल तखन हम अहाँ के अपन कोरा सँ नीचाँ उतारलहुँ तेँ अहाँकेँ फेर स चारिटा पएर के निशान देखाय लागल। तें कहल जाइत अछि जे सभ संग छोङि दियेऽ तखनो उपर बला पर दृढ विश्वास रखवाक चाही जे माता रानी हमरा अपन कोरामें उठा कऽ चलि रहल छैथि। माता रानी सतत हमर चिंता करैत छैथि हम हुनक कोरामे सतत सुरक्षित रहैत छी। जय माँ।


text:
मनीषा झा।
विषय :- मिथिला में पलायन के कारण आ निदान
ओना त मिथिला में पलायन क बहुतो कारण अछि किंतु हमरा नजैर में जे मुख्य कारण अछि| :-(१)मिथिला में रोजगारक कमी
(२)उद्योग धंधा क कोनो टा आस नैय
(३) खेती-बाड़ी में आधुनिकरण के अभाव
जाहि कारण लोक अपन मिथिला क छोइर आन आन ठाम गुजर करै लेल जाइत छैथ कारण पेट क सवाल छैय |
एकर जिम्मेदार कतहु ने कतहु सरकार अछि आ जनता सेहो ,
विकासक नाम पर सड़क बनायल जैत अछि,राशन बांटल जैत अछि बगैरह बगैरह !
हम ई नहि कहैत छी ई विकास नहिं छी किंतु जंउ अपन जगह के सच में विकास करैय चाहैत छी त ओत रोजगार क अवसर दियौ |
किया आन-आन राज्य में कल-कारखाना दिन -दिन बरलेह जाइत अछि, आ हमर मिथिला में एको चीनी मिल छल ओहो बंद परल अछि |
#निदान
एगो चीनी मिल के चालू भेला सं कतेको लोक के रोजगार हेतैन |
खेती के आधुनिकीकरण के ज्ञान सं कृषक लोकैन के अवगत करैल जाइन हुनका खेती में आधुनिक पद्धति के संग संग ओ मशीन मुहैया करैल जाई |
जंउ मिथिला में कल- कारखाना आ उद्योग धंधा स्थापित कैल जाई त पलायन पर विराम लगनाई संभव अछि आ नहि त यदि जनता उपरोक्त विकास क विकास मानि मुंह बंद केने रहतैथ त अहिना अपन घर-द्वार छोइर बाहर पेट भरैय लेल भागैय परतैन |
त हमरा सबहक एकहि का लक्ष्य रहबाक चाहि :- नहिं जायब हम दोसर राज्य,
हमरा चाहि मिथिले में रोजगार !!!


text:
विचार
– ममता झा
कोनो आदमी जन्म सँ न मूर्ख होइयऽ आ ने विद्वान्। बच्चा केर देख-रेख मे सब पैघ केर हाथ होइत छैक। ओहि मे परिवार, समाज दुनू केर बहुत पैघ योगदान होइत छैक। सब बच्चा रंग, रूप, व्यवहार, पद, प्रतिष्ठा मे अलग-अलग होइयऽ। सब चाहैत छैक जे संतान खूब पैघ लोक बनय, लेकिन सभक बुद्धि, विवेक, विचार, रहन-सहन सब अलग होयबाक कारण विकास सेहो अलग-अलग होइत छैक।
हम सब एखन बच्चा छी लिखय केर मामिला मे। तखन ई जरूर होइत रहैत य जे नीक लिखी। अपना मिथिलाक विकास करी। अइ पर जे नीक चर्चा करैत छथि हुनका सुनी, आ गर्व सँ लिखी कि हमर मिथिला मे अनेकों नीक-नीक लोक छथि। जिनका जानकारी नहि छन्हि ओहो ई सब जानिकय गर्वान्वित हेताह। उत्साहित केनाय बहुत नीक काज लेकिन हतोत्साहित केनाय उचित नहि।
हम अपना सँ पैघ केर अनुकरण करैत छी। अनुकरण केर मतलब हुनक स्थान या पद लेनाय नहि य, हुनकर गुण केँ चोरेनाय नहि। सागर मे सँ एक लोटा जल लेला सऽ जल कम नहि होइत छैक बल्कि बढैत छैक। हमर कलम सँ अगर तकलीफ पहुँचल त हम क्षमाप्रार्थी छी लेकिन एहि बातक प्रचारक तरीका हमरा उचित नहि लागल। मिथिला केँ बदनाम नहि करियौक, हम अपन कलम रोकि सकैत छी, लेकिन मिथिला एखनो मिथिला छैक ताहि पर हमरा गर्व अछि।


text:
लहान, सिरहा। मार्च २०, २०१६. मैथिली जिन्दाबाद!!
लहान मे आइ मिथिला स्टूडेन्ट युनियन नेपाल द्वारा होली मिलन तथा शुभकामना आदान प्रदान कार्यक्रम सम्पन्न कैल गेल अछि । हिन्दु धर्मावलम्बीक महान पर्व होलीक अवसर पर होली मिलन तथा अपन सँस्कृति जोगेबाक लेल अदौकाल सँ गायल जा रहल ‘जोगीरा-गीत’ सब गेबाक कार्यक्रम केर संगहि कवि सम्मेलन सेहो लहानक उद्योग बाणिज्य संघ भवन मे आयोजन कएल जेबाक जानकारी संस्थाका अध्यक्ष दिनेश रसिया देलनि अछि ।
दर्जनो व्यक्ति केर उपस्थिति मे उक्त कार्यक्रम केर प्रमुख अतिथि प्रसिद्ध मैथिली अभिनेत्री तथा नाटककर्मी प्रियंका झा छलीह । ओ अपन संबोधन मे मिथिला स्टूडेन्ट युनियन नेपाल द्वारा कैल जा रहल कार्यक सराहना करैत कहली जे एहि मे आरो मिथिलाक युवा सब सक्रियतापूर्वक कार्य करैत अपन अतीतक मूल्य व परंपराक रक्षा करैथ, संगहि मिथिला समान सनातन पहिचान केँ संरक्षित करैथ। बाहिरक संस्कृति सँ मिथिलाक संस्कृति बहुत बेसी पियरगर अछि आर एकरा बचेबाक लेल एक बेर फेर सँ जनजागरणक आवश्यकता अछि – सुश्री झा उपस्थित भीड़ केँ संबोधित करैत कहली।
कार्यक्रम मे स्थानीय युवा मैथिली कवि लोकनि मे नारायण मधुशाला, रितेश मैथिल, गजेन्द्र गजुर, गायत्री सिंह, हृदय सुमन, अर्जुनप्रसाद गुप्ता दर्दिला, दिनेश रसिया सहित अन्यान्य कवि लोकनि द्वारा अपन कविताक वाचन कैल गेल । संगहि विभिन्न मैथिली गीत, संगीत, तेजु मैथिल केर स्वर मे गायल गेल आर पूजा सिंह द्वारा आकर्षक नृत्य सेहो प्रस्तुत कैल गेल। रितेश मैथिल केर कमेडी तऽ ओतय उपस्थित सम्पूर्ण जनमानस केँ हँसैत-हँसैत लोटपोट कय देने छल।
कार्यक्रमक अन्त मे सम्पूर्ण सहभागी लोकनि नेपाल नाटक तथा संगीत प्रज्ञा प्रतिठान काठमांडु द्वारा आयोजित डबली नाटकीय कार्यक्रम मे सहभागिता देलनि । उक्त कार्यक्रम मे सेहो तेजु मैथिलक स्वर मे किछु प्रस्तुति राखल जेबाक जानकारी नरेश बरबरिया करौलनि अछि। तेजू केर सुमधुर स्वर श्रोता लोकनि पर जादू करबा समान प्रतीत भेल ओ कहलैन ।
छात्र सब द्वारा नाटकक मंच पर सेहो जोगीरा सब गायल गेल छल जेकर प्रशंसा प्राज्ञ रमेश रञ्जन सेहो मुक्तकंठ सँ करैत स्थानीय युवा सबहक जागरुकता सँ विकास होयबाक विश्वास प्रकट केलनि ।


text:
बर्ष 2017क जुलाई-अगस्तक गप थिक । मैसेंजर पर कृष्णमोहन जीक मैसेज आयल । लिखल छल- "अहाँक पोथी हमरा घरमे अहाँक प्रतीक्षा क' रहल अछि। अपन पता पठाबी।" ई पहिल गप छल हिनकासँ । तकर बाद बस पोथी प्राप्त भेल तकर सूचना पठेने रहियनि । लगले हैदराबाद शिफ्ट भ' गेल रही तैं पूरा पोथी नै पढ़ल भेल छल । ई मुदा लगैत रहैत छल जे व्यक्ति एतेक सहजतासँ बिनु बेसी गपशपक एतेक आत्मीय संबंध बना सकैत छथि ओ हो ने हो कविता ठीके लिखैत हेताह ।
हम मानैत छी जे जँ व्यक्ति अपन चरित्र आ सामाजिक संबंध ठीक नै रखैत हो त' ओ कतबो नीक लिखि लिये लेखक नै भ' सकैत अछि । कहि भने लिये कियो अपनाकेँ 'लेखक'। कतेको एहन उदाहरण देखल अछि जे घरमे माय/बहिन/पत्नी/बेटी आदि सभक कोनो मानि नै मुदा 'स्त्री-विमर्श' आ उत्कर्षक घनघोर सेनानी (?) । ई स्त्री आ पुरुष दुनू प्रकारक सेनानी(?) लेल देखबामे आयल अछि । खैर, से कहैत रही जे ओहि समय नै पढ़ि सकल रही 'ग्लोबल गामसँ अबैत हकार' । आइ पढ़लहुँ अछि । नीक संग्रह लागल ।
पूरा संग्रहक मूल स्वर लागल कविक गामसँ शेष होइत सरोकारक दुःख । कहल जा सकैछ जे संवेदनाक स्तरपर कृष्णमोहन जी गामक कवि छथि; माटिक कवि छथि । हिनक कविता सबमे जबरदस्ती गमैया शब्दक प्रयोग नै छनि । जे शब्द प्रयोग भेल अछि से एकदम कविक संग भीजल लगैत अछि । एकदम सहज, एकदम अनुकूल । किछु राजनीति केंद्रित कविता सब सेहो अछि जे कि निश्चय ध्यान घीचैत अछि। एकटा विशेषता विशेष रूपसँ आंनदित कयलक जे कृष्णमोहन जी कोमलताक संग विद्रोह करबाक विशिष्ट शिल्प रखैत छथि जे कि हिनका कविताकेँ 'लाउड' होबयसँ बचबैत छनि । हमर मानब अछि जे 'लाउड' होबय कविताक दुर्गुण अछि । एतय लाउड होयबासँ हमर अभिप्राय अनेरोक चिचियायब अछि । कतेको ठाम देखबामे अबैत अछि जे कवि अपन कवितामे जबरदस्ती कृत्रिम 'क्रांति' देखबैत छथि जखन कि कविता अंडरटोन किछु आओरे रहैत अछि ।
त' से कहलहुँ जे जानि ने कियैक हमरा सब एखन धरि कृष्णमोहन जीक ओतेक भाषाई उपयोग नहि क' सकलहुँ अछि जतेक ओ सहयोग द' सकैत छथि । संग्रह कविता सभक चर्च एहि दुआरे नै कयल अछि जे आइ काल्हि पहिल पैरामे कविताक इतिहास, दोसरमे किछु समकालीन लेखक सभक नाम आ तेसरमे संग्रहक कविता सबकेँ अनावश्यक रूपसँ उद्धरित क' चारिममे "हुनका पढ़ल जयबाक चाही" कहि पैघ-पैघ समीक्षा(?) लिखबाक चलनि खूब उफानपर अछि । हम निवेदन करब जे स्वंय पढ़ि कविता सबकेँ चेक करू जे हम झूठ त' ने लिखलहुँ अछि हिनक मादे ।


text:
समदिया
मुंबई ।
कई सालक बाद मुंबईकर सांझक गाछ तर बैस मिथिलाक भाषा आ संस्कृति स अवगत भेलाह। अवसर छल पूर्वी मुंबई इलाकाक साठे कॉलेज विले पार्ले में 30 नवंबर कए लेखक राजकमल चौधरीक कहानी सॉझ क गाछ क मंचनक। निर्देशक जितेंन्द्र नाथ जीतूक निर्देशन मे भेल एहि मंचन स मुंबई में कतेको साल बाद एकटा मैथिली नाटक देखबाक आ देखेबाक मौका मैथिल समाज कए भेटल। पिछला किछु साल मे त मुंबई में मैथिली रंगमंचक गतिविधि नहि कए बाराबर रहल। कई सालक बाद भेल एहि मंचन स मुंबई में मैथिली रंगमंचक सक्रियता बढत एकर उम्मीद नाटक देखबा लेल आयल जन समूह सेहो केलथि अछि।
संस्कृति मंत्रालय, भारत सरकार क सहयोग कैल गेल एहि नाटक कए कलाकार भास्करानंद झा,
मनीषा झा, राधे मिश्र, ख़ुशी दानी, विनय कुमार, रृषि झा, श्रद्धांशु शेखर, मुकेश, प्रेम नाथ झा,
आ प्रेमचंद महतो अपन कलाकारी स दर्शनीय बना देलथि। पटनाक भंगिमा स अपन रंगमंचक यात्रा शुरु केनिहार जितेन्द्र नाथ जीतू निर्देशक क रूप में अपन छाप छोडबा मे सफल रहलाह।
सभागार मैथिल आ गैर मैथिल स भरल रहल आ खास गप इ रहल जे नाटक देखबा लेल
कथाकार राजकमल चौधरी क बेटी सपरिवार आयल छलीह। राजीव जी सहायक महाप्रबंधक घाटकोपर ब्रॉच एसबीआई हुनका पुष्प गुच्छ द कए सम्मानित केलखिन।
एहि अवसर पर ओ कहलथि जे मिथिला मंडल एत एक समय मे बड्ड एक्टिव छल। धूमधाम सं विद्यापति समारोह मनबै छल, मुदा पिछला किछु दिन स शिथिलता आयल छल। एहि नाटकक मंचन स सक्रियता लौटबाक उम्मीद अछि।
उल्लेखनीय अछि जे राजकमल चौधरी क नाटक सांझाक गाछ क पटकथा मिथिला क गाम घर पर आधारित अछि। कोना आदमी जीवन कए चक्रजाल मे फँसैत चलि जाइत अछि। निर्देशन आ प्रस्तुति मे कईटा नव आयाम देखबा लेल भेटल। नाटक मे एक ठाम लेखक राजकमल चौधरी क कविता चारू कांत अन्हार क उपयोग सेहो कैल गेल, जे दर्शक कए प्रभावित केलक। नाटक देखि सभागार स बाहर आयल कई गोटे प्रतिक्रिया मे बस एतबा कहलथि जे नाटक देखैत काल गाम पहुंच गेल रही..


text:
संजय कपूर
संजय कपूर हिन्दी चलचित्र कऽ एक अभिनेता तथा निर्माता छी।
करियर[सम्पादन करी]
कपूर हिन्दी सिनेमामे अपन डेब्यु १९९५ सँ चलचित्र प्रेम जे नव आगन्तुक तबुक साथ केनए छल मुदा दुनु नव आगन्तुक बहुतरास सभ्य प्रदर्शन केलक, चलचित्रमे किछ वर्षक लेल ढिलाई भ गेल छल। रिलिजक बाद बक्स अफिस पर चलचित्र धमाका कऽ देलक।[१]
कपूरक अगला चलचित्र राजा छी जे १९९५ मे रिलिज भेल छल।
व्यक्तिगत जीवन[सम्पादन करी]
प्रमुख चलचित्रसभ[सम्पादन करी]
नामांकन आ पुरस्कार[सम्पादन करी]
सन्दर्भ सामग्रीसभ[सम्पादन करी]
- ↑ "Sanjay Kapoor: I wish Boney would interfere in my career", Screen India, अन्तिम पहुँच २०११-०३-१५।


text:
विचार-विमर्श
– वाणी भारद्वाज
जेना कहल गेल छैक जे कोनो तरहक अनुभव अपना पर बीतत तखने होयत. पिताजीक अचानक मृत्यु हमरा सब केँ शून्य क देने छल. एकदम हस्तप्रत छलहुँ. ऐतेक जिन्दादिल इन्सान एना कोना जा सकैत छैथ? प्रकृति के नियम छैक. तथापि, संस्कार मे जाय सं पहिने गामक काका सब कहि गेलाह, जखन कर्त्ता घुरि क औता तखन लेल लौह, पाथर आ आगि सामने रखने रहब कियैक तऽ घुरि क अयला पर ओ पहिल काज ई वस्तु सबकेँ छूता. कनी आश्चर्य, कनी जिज्ञासा बनले रहल. मैथिल कर्मकाण्ड मे ई सब की? खैर! काज सँ निवृत्त भेलाक उपरान्त एक टा काका साँझ खन अओलाह, बोल भरोस दैत हमरा सब केँ, ओना त सब भाइ-बहिन व्याहल छलहुँ, मुदा पिताक स्थान त रिक्त भ गेल छल. बातहि कहलाह मैथिल कर्मकाण्ड मे बहुत शक्ति दै के सामर्थ छैक, जेना संस्कार के बाद कर्ता यानी जे जेठ भेला हुनका पर पूर्ण घरक भार आबि जायत छैन्ह तेँ लौह छूला के बाद ओ लौह जेकाँ मजबूत भऽ जाइत छथि. घरक रक्षा लेल पाथर बनि जेबाक छैक. कियैक त अपन परिजन केर गेलाक दुःख सँ निबारन लेल ई सब छुआयल जाइत छैक. समय बीतल, ओना त बढई केर काज करैत कतेको बेर देखने होयब, मुदा एहि बेर बढई केर रंदा आ तेग जीवन केर यथार्थ बुझा देलक. ओना आब हमरो उमर आधा दशक केर ओर क्रमशः बढल जा रहल अछि. बहुतो तरहक नीक बेजाय बात सं सामना करय पड़ल ताहि क्रम मे ई सोचलहुँ, जेना बढई लकड़ी के बराबर करय लेल किछेक देर पर पाथर ल बैसिकय अपन तेग केँ चोख करय लागैत अछि. चोखगर होइते ओ लकड़ी सन सख्त वस्तु केँ बराबर कय दैत छैक. तेग आ पाथर केँ यदि मानव जीवन सं जोड़ल जाय त सच बुझना जायत. मनुष्य जतेक बेसी संघर्ष अपन जीवन मे केने रहैत अछि ओतबहि कठोर कहू वा धरगर – चोखगर भ जायत अछि. आ चोखगर शब्द सँ सामने वाला बहुत आहत होइत अछि. परिवार वा समाज के व्यवहार सं मनुष्य पाथर बनि जाइत अछि. त पाथर आ चोखगर प्रहार लेल परिवार वा समाज तैयारो त रहैथ!


text:
हमर ईमेल:- hellomithilaa@gmail.com
नवका- पुरनका लेख सर्च करु...
बागमती के तटबंध टूटल...
सीतामढ़ी के रुन्नीसैदपुर मे बागमती नदी के तटबंध टूटि गेल अछि. तटबंध टूटला सं एकटा बड़का इलाका मे पानि घुसि गेल. सीतामढ़ी... मुजफ्फरपुर के करीब 200 गाम मे पानि घुसल अछि. बिहार सरकार के तरफ सं एकटा उच्च स्तरीय जांच दल भेजल जा रहल अछि. एहि दल मे तमाम बड़का अफसर शामिल होथिन्ह. सरकार के तरफ सं राहत के काज शुरू कएल जा रहल अछि. मुदा लोक के कहनाय छनि कि ओ नाकाफी अछि. लोक सभ के इहो कहनाय छनि जे तटबंध प्रशासन के लापरवाही के कारण टूटल अछि.
रुन्नीसैदपुर के लोक के कहनाय छनि जे बांध मे पहिने छोटका छेद छल. छेद दsक पानि के निकलैत देखि लोक सभ एकर जानकारी अफसर सभ के देलखिन्ह. मुदा एहि गरमी मे के घर सं बाहर निकलैत अछि ? किछ नहि कएल गेल. छोट छेद बड़का भs गेल. एहन बड़का भेल जे 50- 60 फीट चौड़ा भs गेल. आओर पानि के दबाव पर ई हर समय बढ़िए रहल अछि. मुदा अहां कोनो अफसर सं लापरवाही के बात कहिऔ ओ मानए लेल तैयार नहि होताह. कहताह हमर व्यवस्था दुरुस्त अछि.
दूर-दराज के गाम मे बांध टूटला के खबर फैलल त लोक सभ सामान ल भागय लगला. मुदा कतेक भागताह... ऊंच ठाम शरण लेलाह. बेसि लोक त बांधे पर शरण लेने छथि. अखन त बिहार मे ढंग सं पानि नहि भेल अछि. गरमी सं सूखा के स्थिति अछि एहि मे नेपाल दिस सं आएल पानि सं बागमती मे पानि उफान मारि रहल अछि. सोचिऔ जखन पानि अनाए शुरू होएत त कि हाल होएत. अखन कइटा गाम मे पानि घुसल अछि.
अहां सभ ई बताबय के कोशिश करु कि कहिं अफसर सभ के ई कोशिश त नहि रहय छनि जे बाढ़ि आएत त सरकारी राहत... बचाव के नाम पर पाई... सामान आएत? पाई आएत क कमाए के मौका मिलत? कि एहन मंशा त नहि रहय छनि? अहां अपन विचार राखब.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
टीवी जर्नलिज्म
जखन एतेक चैनल आबि रहल छै त लोकसभ के सेहो राखि रहल छै...एहि कारणे एहि चैनल सभ में रोजगार के अवसर सेहो ढेर-ढाकि छै...एकरा लेल विज्ञापन आबय के इंतजार करय के सेहो जरूरत नहिं...सीवी...बॉयोडाटा ल क चैनल सभ में कनि दौड़ धूपि करिऔ...सफलता मिलत...इलेक्ट्रानिक मीडिया में ज्यादातर लोक एंकर या रिपोर्टर बनय लेल आबैत छथि... मुदा एकर संख्या सीमित रहय छै... एंकर, रिपोर्टर के अलावा बहुत किछु आओर छै जकरा में हाथ अजमाइल जा सकय छै...आओर ऊ सभ परदा के पीछा होयत अछि...आम लोक के ओकरा बारे में ज्यादा पता नहि होयत छनि...एहि मे प्रोडक्शन असिस्टेंट, असिस्टेंट प्रोड्यूसर, प्रोड्यूसर, सीनियर प्रोड्यूसर, कैमरामैन...साउंड, विजन, डायरेक्शन, मेकअप सं लSक गेस्ट कॉर्डिनेशन तक के जॉब मिलैत अछि...अहां जेहि में लगाव अछि...काज के लेल अप्लाई क सकय छी...
मुदा एहन नहिं होयत कि कतउ सं अयिलौं आ नौकरी के लेल अप्लाई कय देलौंह...एकरा लेल अहांक के पहिने से जानकारी होबाक चाहि... या त अहां पहिने से पेपर...अखबार में काम कएने होय या ओकरा लेल रिपोर्टिंग कएने होय...तखनो इलेक्ट्रॉनिक मीडिया में आबय लेल कोनो मास कम्यूनिकेशन संस्थान सं डिप्लोमा या डिग्री कोर्स क लेल जाय त बेस नीक...कोर्स के लेल नाम लिखयबाक लेल कम स कम बीए होबाक जरूरी छै...आब त कइटा टीवी चैवल वाला सेहो ट्रेनिंग संस्थान खोलि लेलक अ... मीडिया ट्रेनिंग के लेल सभस नीक संस्थान अई भारतीय जनसंचार संस्थान (आईआईएमसी)...आओर जामिया ...एकर अलावा सैकड़ों संस्थान डिप्लोमा, डिग्री कोर्स कराबय छै...
इलेक्ट्रॉनिक मीडिया के अहां दु भाग में देखि सकय छी...एडिटोरियल आओर टेक्नीकल में...एडिटोरियल में सेहो इनपुट आओर आउटपुट होइत अछि...एहि में अहां रिसर्च, प्रोग्रामिंग के सेहो रखि सकय छी...इनपुट के लोक बाहर सं खबर मंगयबा पर ध्यान दै छथिन्ह...ओ सदिखन रिपोर्टर सभ स सम्पर्क में रहैत छथिन्ह...स्टोरी प्लान करय छथिन्ह...शॉट्य सभक जोगाड़ करय छथिन्ह...आओर आउटपुट वाला फील्ड स आयल न्यूज के प्रसारण लायक बनाबय छथिन्ह... स्टोरी के केहन मोड़ देबय के छई... ओकरा पूरा स्टोरी बनाबय के छई या ग्राफिक्स देबय के छई...सिर्फ खबर पढ़ि क कनि शॉट्स देखयबाक छै या ओकरा विशेष रुप देबय के छै... सभ आउटपुट के तय करय पड़ैछ...स्टोरी के स्क्रिप्ट तैयार भ गेला के बाद ओकरा एडीटिंग के लेल भेजय पड़ैत अछि...वीडियो एडीटर ओकरा शॉट्स...बाइट लगाक इफेक्ट द तैयार करय छथिन्ह...
एकरा बाद पीसीआर(प्रोडक्शन कंट्रोल रुम) में स्टूडियो डायरेक्टर, स्वीचर, साउंड इंजीनियर, टीपी सभ के लोक रहैत छथिन्ह...स्टोरी ...प्रोग्राम में नव जीवन देबय लेल ग्राफिक्स डिजायनर, प्रोग्रामर सभ रहैत छथिन्ह...एकरे साथ एमसीआर...इंजेस्ट डिपार्टमेंट होयत...यानी सिर्फ रिपोर्टर एंकर के जॉब नहिं अहां दोसरो लेल अप्लाई क सकय छी...आ एहि क्षेत्र में अपन पैर जमाबय चाहय छी त कैमरा...डायरेक्शन...एडीटिंग...एनीमेशन...ग्राफिक्स के पढ़ाई के एहि में अपन भाग्य अजमा सकय छी... एहि लेल यदि एंकर...रिपोर्टिंग में नहिं होय त निराश होय के जरूरत नहिं छै...स्क्रिप्ट राइटिंग स लक एडीटिंग...कैमरा तक बहुत किछु छै जाहि लेल अहां पढ़ाई कए सकैय छी...अप्लाई क सकय छी आओर काज क सकय छी.
1 टिप्पणी:


text:
Monday, June 10, 2013
अन्तिम प्रेम
कनाट प्लेस । कॉफी हॉउसक आँगन कएकरो इंतजारमे टाइम पास करैत कॉफीक चुस्कीक आनन्द लैत । हमर सामनेक खाली कुर्सीपर करीब १५ बर्खक कन्याँ आबि बैसैत, “अहाँकेँ खराप नहि लगे तँ हम बैस रही ।“
“किएक नहि ।“
ओ बातूनी कन्याँ एकपर एक सवाल दागैत, “लगैए अहाँ कोनो MLM बिजनेसमे छी ।“
“हाँ ।“
“ओ माइ गॉड, MLM हमर फेबरेट विषय अछि । हम बारहवीँमे पढ़ै छी, हमरो इक्षा अछि जे ग्रेजुएशनकेँ संगे MLM बिजनेस कए कऽ टाइम फ्रीडम आ मनी फ्रीडम पाबी ।“ पत्ता नहि अओर की की बतियाइत ओ बातूनी अंतमे हमरा थेंक्स कहि ओहिठामसँ चलि गेल ।ओकर गेलाक किछु छन बाद हमर भीतर केँ शैतान जागल, “ हमर अंतिम अवस्थामे, हमर अंतिम प्रेमक अंतिम नाइका कोनो एहने १५-१६ बर्खक बातूनी हेबा चाही ।“
Subscribe to: Post Comments (Atom)


text: पटना। तत्कालीन उपराष्ट्रपति भैरो सिंह शेखावत पांच साल पहिने पटना मे बनेय वाला जहि ऑल इंडिया इंस्टिच्यूट ऑफ मेडिकल साइंस (एम्स-पटना) क आधारशिला रखने छलाह अंतत: ओकर डिजाइन कए स्वीकृति भेट गेल। निर्माण कार्य आरंभ करबा लेल एहि सप्ताह टेंडर निकलत । विलंब क कारण एहि संस्थान क निर्माण क लागत रहल जे 332 करोड़ स बढि़कए 843 करोड़ टका भ गेल अछि। केन्द्रीय स्वास्थ्य मंत्रालय क एकटा अधिकारी नाम नहि छापबाक शर्त पर समाद स कहला जे आवासीय परिसर बनि रहल अछि। निर्माण कार्य क लेल मंत्रालय कई तकनीकी एजेंसी स सहयोग ल रहल अछि। अस्पताल क निर्माण मे मुख्य रूप स हिन्दुस्तान लैटेक्स लिमिटेड मंत्रालय कए सहयोग करत। पहिने इ काज हास्पिटल सर्विसेज कन्सेल्टेंसी कारपोरेशन क जिम्मा मे छल। एहि महत्वाकांक्षी परियोजना क लेल राज्य सरकार 100 एकड़ जमीन मुहैया करौलक अछि। खगौल स्थित सिंचाई अनुसंधान परिसर क 33 एकड़ जमीन आवासीय परिसर आओर फुलवारीशरीफ स्थित वाटर एंड लैंड मैनेजमेंट इंस्टीच्यूट (वाल्मी) मे मुख्य भवन क लेल 77 एकड़ जमीन देल गेल अछि। संस्थान मे मेडिकल क पढ़ाई सेहो होयत आओर प्रत्येक वर्ष सौ छात्र-छात्रा क नामांकन भ सकत। समाद भेटल अछि जे केन्द्रीय स्वास्थ्य मंत्रालय क अधिकारी एहि प्रोजेक्ट मे दिलचस्पी नहि लैत छलाह जाहि स एखन धरि एकर डिजाइन कए स्वीकृति नहि भेटल छल। काउंसिल फॉर प्रोटेक्शन ऑफ पब्लिक राइट्स वेलफेयर क याचिका पर पटना उच्च न्यायालय जखन निर्माण कार्य शीघ्र शुरू करेबाक आदेश देलक तखन मंत्रालय सक्रिय हुआ और आरडीबी इंडस्ट्रीज से इसका डिजाइन तैयार कराया। इसे मंत्रालय क तकनीकी कमेटी दू सप्ताह पूर्व मंजूरी देबाक कष्टï केलक। निर्माण कार्य दू साल मे पूरा करबाक लक्ष्य रखल गेल अछि। याचिका दायर करै वाला संस्था क महासचिव महेंद्र प्रसाद गुप्ता समाद स कहलथि जे राज्य सरकार एखन धरि जमीन केन्द्र सरकार क नाम ट्रांसफर नहि केलक अछि। बिजली, पाइन आ सड़क सेहो मुहैया नहि भ सकल अछि। स्वास्थ्य मंत्रालय मे एहि प्रोजेक्ट क नोडल अफसर डॉ विनायक प्रसाद स कई बेर संपर्क करबाक बावजूद एहि संबंध मे गप नहि भ सकल अछि। प्रधानमंत्री स्वास्थ्य सुरक्षा योजना क तहत आठ राज्य मे एम्स क निर्माण भ रहल अछि, जाहि मे बिहार क अलावा छत्तीसगढ़, मध्य प्रदेश, उड़ीसा, राजस्थान, उत्तराखंड, पश्चिम बंगाल आओर उत्तर प्रदेश शामिल अछि।


text:
सगर राति दीप जरय’क ७९म आयोजन ‘कथा कोसी’ नामक वैनरक नीचाँ दिनांक १५ जून संध्या ६.३० बजेसँ शुरू भऽ १६ जूनक भिनसर ६ बजे धरि लौकही थाना अन्तर्गत औरहा गामक मध्य विद्यालयक नव निर्मित भवनमे श्री उमेश पासवानक संयोजकत्वमे सुसम्पन्न भेल। अगिला ८०म गोष्ठी सुपौल जिलाक निर्मलीमे हेबाक लेल उमेश मण्डलक प्रस्ताव आएल जे सर्वसम्मतिसँ मान्य भऽ घोषित भेल।
Thursday, June 27, 2013
सगर राति दीप जरय’क ७९म आयोजन ‘कथा कोसी’ उमेश पासवानक संयोजकत्वमे औरहामे सम्पन्न/ ८०म सगर राति दीप जरय सुपौल जिलाक निर्मलीमे उमेश मण्डलक संयोजकत्वमे- उमेश मण्डल
सगर राति दीप जरय’क ७९म आयोजन ‘कथा कोसी’ नामक वैनरक नीचाँ दिनांक १५ जून संध्या ६.३० बजेसँ शुरू भऽ १६ जूनक भिनसर ६ बजे धरि लौकही थाना अन्तर्गत औरहा गामक मध्य विद्यालयक नव निर्मित भवनमे श्री उमेश पासवानक संयोजकत्वमे सुसम्पन्न भेल। अगिला ८०म गोष्ठी सुपौल जिलाक निर्मलीमे हेबाक लेल उमेश मण्डलक प्रस्ताव आएल जे सर्वसम्मतिसँ मान्य भऽ घोषित भेल।
श्री जगदीश प्रसाद मण्डल एवं श्री रामचन्द्र पासवान जीक संयुक्त अध्यक्षतामे तथा श्री वीरेन्द्र कुमार यादव आ श्री दुर्गागान्द मण्डलक संयुक्त संचालनमे ऐ कथा गोष्ठीक भरि रातिक यात्रा भेल। गोष्ठीक शुभारम्भ श्री लक्ष्मी नारायण सिंह एवं श्री रामचन्द्र पासवानजी संयुक्त रूपे दीप प्रज्वलित कऽ उद्घाटन केलनि। दीप प्रज्वलनमे डॉ. रामानन्द झा ‘रमण’ श्री हेम नारायण साह श्री शंभु सौरभ संग-संग प्रेक्षागारमे उपस्थित सभ कथा-साहित्य प्रेमी थोपड़ी बजा सहयोग केलनि।
विदेह-सदेह-५ विदेह मैथिली विहनि कथा, विदेह सदेह-६ विदेह मैथिली लघुकथा, विदेह-सदेह-७ विदेह मैथिली पद्य, विदेह-सदेह-८ विदेह मैथिली नाट्य उत्सव, विदेह-सदेह-९ विदेह मैथिली शिशु उत्सव तथा विदेह-सदेह-१० विदेह मैथिली प्रबन्ध-निबन्ध-समालोचना नामक पोथीक लोकार्पण स्थानीय विद्वतजन श्री संजय कुमार सिंह, श्री रामचन्द्र पासवान, श्री मिथिलेश सिंह, श्री राजदेव मण्डल, श्री लक्ष्मी नारायण यादव तथा श्री वीरेन्द्र प्रसाद सिंह (दुर्गानन्द मण्डल) जीक हाथे भेल।
लोकार्पण सत्रक पछाति दू-शब्दक एकटा महत्वपूर्ण सत्रक सेहो आयोजन भेल जइमे श्री रामचन्द्र पासवान, श्री बेचन ठाकुर, श्री कपिलेश्वर राउत, श्री कमलेश झा, श्री राजदेव मण्डल, श्री राम विलास साहु, श्री उमेश नारायण कर्ण, श्री रामानन्द झा ‘रमण’, श्री शंभु सौरभ, श्री वीरेन्द्र यादव, श्री दुगानन्द मण्डल, श्री जगदीश प्रसाद मण्डल, श्री हेम नारायण साहु, डॉ शिवकुमार प्रसाद, श्री अरूणाभ सौरभ तथा हम माने उमेश मण्डल आ संयोजक श्री उमेश पासवान द्वारा ‘सगर राति दीप जरय’ कथा गोष्ठीक दीर्घ यात्रा तथा उदेसपर सभागारमे उपस्थित दूर-दूरसँ आएल कथाकार, समीक्षक-आलोचक एवं स्थानीय साहित्य प्रेमीक समक्ष अपन-अपन मनतव्य रखलनि। सगर रातिक ७५म आयोजनक पश्चात ७६म आयोजन जे श्री देवशंकर नवीन दिल्लीमे करेबाक घोषना तँ केने रहथि मुदा से नै करा साहित्य अकादेमी द्वारा आयोजित कथा गोष्ठीकेँ गनि नेने रहथि जहू गिनतीकेँ सोझरौल गेल आ तँए ऐ गोष्ठीकेँ श्री उमेश पासवान अपन इमानक परिचए दैत ७९म आयोजन केलनि। ओ कहलनि जे हम सभ अर्थात् विदेह मैथिली साहित्य आन्दोलनसँ जुड़ल मैथिली विकास प्रेमी छी। हम सभ ७७म, ७८म आयोजनक आयोजनकर्ताकेँ स्पष्ट रूपे कहैत एलियनि मुदा हमरा सबहक बात नहियेँ विभारानी मानलनि आ नहियेँ कमलेश झा मानलनि। मुदा से हमहूँ नै मानब आ सही-सही गिनती करब।”
ऐ तरहेँ उक्त आयोजनकेँ ‘सगर राति दीप जरय’क ७९मे बहुसंख्यक मनानुसार तँइ भेल, आयोजित भेल। हलाँकि दरभंगासँ आएल कथाकार श्री हीरेन्द्र कुमार झाक उकसेला पर रहुआसँ आएल श्री विनय मोहन झा जगदीश, श्री दुखमोचन झा आ दरभंगेसँ आएल श्री अशोक कुमार मेहता, हीरेन्द्र झा जीक संग गोष्ठीक आरम्भक घंटा भरिक पछाति चलि जाइ गेला।
जीविते नर्क (उमेश मण्डल), शिक्षाक महत (राम विलास साहु), बिआहक पहिल साल गिड़ह (दुर्गानन्द मण्डल), बौका डाँड़ (लक्ष्मी दास), बंश (कपिलेश्वर राउत), टाटीक बाँस (राम देव प्रसाद मण्डल ‘झारूदार’), सगतोरनी (शिवकुमार मिश्र), पाथर, पियक्कर, जोगार आ अंग्रेज नैना (अमीत मिश्र), संत आकि चंठ (बेचन ठाकुर), अछोपक छाप (शम्भु सौरभ), नमोनाइटिस (उमेश नारायण कर्ण), द्वादशा (सुभाष चन्द्र ‘सिनेही’), राँड़िन (रोशन कुमार ‘मैथिल’), पँचवेदी (अखिलेश कुमार मण्डल), मुइलो बिसेबनि (जगदीश प्रसाद मण्डल) इत्यादि महत्वपूर्ण लघु कथा/विहन कथाक पाठ भेल आ सत्रे-सत्र मौखिक टिप्पणी आ समीक्षा सेहो भेल।
अछोपक छाप (शम्भु सौरभ) क समीक्षाक क्रममे श्री रमानन्द झा "रमण" कथावस्तुसँ अपन असहमति देखेलनि आ कहलनि- "नै आब ई गप नै अछि, एकटा गप एतै देखियौ, हम रमानन्द झा "रमण" श्रोत्रिय उच्च कुलक, आ कतऽ आएल छी! उमेश पासवानक दरबज्जापर!"
श्री बेचन ठाकुर श्री रमानन्द झा "रमण"क नव-ब्राह्मणवादी सोचक विरोध करैत कहलनि-
"लोकक मगजमे अखनो जाति-पाति भरल छै, मैलोरंगक प्रकाश झा तँए ने कहै छथि जे बेचन ठाकुर भरि दिन तँ केश काटैत रहैए, ई रंगमंच की करत!! श्रीधरमकेँ सेहो ई गप बूझल छन्हि।”
माने मैथिली साहित्यकार, समीक्षक आ रंगमंचसँ जुड़ल ब्राह्मणवादी आ नव-ब्राह्म्णवादी सोचक लोककेँ देखैत ई कहल जा सकैए जे २१म शताब्दीमे श्री रमानन्द झा "रमण"क व्यान ई देखबैत अछि जे केना ओ उमेश पासवानक दरबज्जापर आबि उपकृत करबाक भावनासँ ग्रसित छथि।
ऐ अवसरिपर विदेह मैथिली पोथी प्रदर्शनी (२७म प्रदर्शनी) सेहो लागल रहए।
अगिला ८०म गोष्ठी सुपौल जिलाक निर्मलीमे हेबाक लेल उमेश मण्डलक प्रस्ताव आएल जे सर्वसम्मतिसँ मान्य भऽ घोषित भेल।
सभ कथाकार, कथा-साहित्य प्रेमी एवं समीक्षक-आलोचकसँ आग्रह-अनुरोध-निवेदन जे ८०म सगर रातिक कथा गोष्ठी- निर्मलीमे अपन गरिमामयी उपस्थिति दिऐ।
Subscribe to: Post Comments (Atom)


text:
आजादी असलियत मे उतरल मिथिला मे
कि बलजुमरी थोपल गेल?
ओइ दिन पुछने रहथि जगदेव मंडल
गिदबास-निवासी हमर मित्र,
जिनकर गाम जुगजुग सं
गिद्ध बैसबाक कलंक ढोइत
मुदा, असल मे जे सब शास्त्रक भूर ढुकबा मे पारंगत
असल मे ओ
यादव जीक मैथिली लिखबा पर हनछिन क’ रहल छला
क्यो नहि पसंद करै छनि हुनका
पीठ पिछू दैत रहै छनि बिखिन बिखिन गारि
लिखै छथि रचि रचि कय, मुदा कैटा छनि पाठक?
जेहो अछि ताहि मे हुनकर कैटा अछि?
मैथिलिए पढ़त लोक तं अमर जी कें नै पढ़त
जे सेखुलर-बामी-पाकिस्तानी कें पढ़त?
बजैत बजैत ओ तं हमरे पर ढरि गेल छला–
औ, हुनकर मानता अलग, अहां के अलग
भासा हुनकर तं जूतियो चलैत हुनके
अहां बें बें करबै से कते दिन करबै?
मानल जनता अमर छै,
मुदा बें बें करब जनताक काज नहि थिक
ने भाउ लगा क’ कथा गढ़ब…
कोन काज अछि अहां कें मैथिली मैथिली करबाक?
जिनकर छियनि तिनका तं अथिये मे गाछ
ओ लोकनि तं छाहरिये मे
आ सबटा फिकिर अहीं कें? छि:…
कहू त, जेहन अहांक जीवन अछि, लोक-व्यवहार अछि
किए अहां कें गारि सुनबाक चाही?
अही सेहन्ता मे लालन-पालन केलनि माय-बाप?
पुरखा-पितर की अही गोत्रोच्चारण लेल रहला प्रतीक्षारत?
किए गारि सुनै छी औ बाबू तं मैथिली दुआरे
अही दुआरे ने जे मानू
हुनका सभक पुस्तैनी संपति लुटने जाइ छियनि
जे मैथिली लिखै छी…
लिखबे करब तं प्रोजेक्ट लेल लिखू महराज,
सिनेमा लेल लिखू
कतय सं कतय पहुंचि जाएब, किछु अछि अंटकर?
मुदा, ई की तं मैथिली हमर माता थिकी
औ, माता तं हुनकर गंगो छथिन
देखियनु जा क’ गंगाक हाल,
गाइयो छथिन, देखू चहुंदिस गाइयेक हाल
भारतो तं माते छथिन हुनके देखि लियनु…
बजैत बजैत ओ आक्रोश मे
हमरे हिला रहल छला
हिलि रहल छलहुं सरिपहुं हमहूं
जेना सरिपहुं मैथिले छलहुं


text:
भारतीय जनता पार्टी
भारतीय जनता पार्टी या भाजपा भारतक सबसँ पैग राजनीतिक दलमे सँ एक छी। २०१४ कऽ अनुसार[अपडेट] एकर वैचारिक आ साङ्गठनिक ढ़ाँचा हिन्दू राष्ट्रवादी राष्ट्रिय स्वयंसेवक सङ्घ सँ जुड़ल रहल अछि।
भारतीय जनता पार्टीक मूल श्यामाप्रसाद मुखर्जी द्वारा सन् १९५१ में निर्मित भारतीय जनसङ्घसँ भेल छल। १९७७ में आपातकालक समाप्ति भेलाक बाद जनता पार्टीक निर्माण हेतु जनसङ्घ आ अन्य दल सभक सङ्ग विलय भऽ गेल छल। एहि कारण सन् १९७७ में पदस्थ भारतीय राष्ट्रिय काङ्ग्रेसक सन् १९७७ कऽ आम चुनावमे पराजय सम्भव भेल। तीन वर्ष धरि सरकार चलेलाक बाद १९८० मे जनता पार्टी विघटित भऽ गेल आ पूर्व जनसङ्घ पदचिह्नक पुनर्संयोजित करैत भेल भारतीय जनता पार्टीक निर्माण कएल गेल । मुदा शुरुआत कालमें पार्टी असफल रहल आ १९८४ कें आम चुनावमें मात्र दू टा लोकसभा सीट जितवामें सफल भेल। एहिक बाद राम जन्मभूमि आन्दोलन पार्टीक बल प्रदान केनए छल। किछ राज्यमें चुनावमे विजय होएत आ राष्ट्रिय चुनावमे नीक प्रदर्शन करैत सन् १९९६ मे पार्टी भारतीय संसदमे सभसँ पैग दलक रूपमे अग्रसर भेल। एकरा सरकार बनेवाक लेल आमन्त्रित कएल गेल जे १३ दिन धरि चलल।
सन्दर्भ सामग्रीसभ
- ↑ Kumar Uttam & Neelam Pandey, "UP, Delhi top in BJP membership overdrive", Hindustan Times, अन्तिम पहुँच २९ नवम्बर २०१४।
- ↑ Bharatiya Janata Party 2013.
- ↑ Malik 1992, p. 318.
- ↑ Banerjee 2005, p. 3118.
- ↑ Election Commission 2013.


text:
की भेलै, मम्मी ? कोनो पहाड़ टूटि गेलै, कथिलए दुखित छेँ. ककरो मृत्यु भऽ गेल छै. हम डाक्टर लग जाइत छी, एक घण्टाक बात अछि, बस्स सभ किछु नरमल. जिद्दी कथाक नायिका गिन्नी द्वारा बाजल गेल ई वाक्य आजुक आधुनिकताक नाम पर सिगरेट, दारू आ यौन सम्बन्ध कें फैशनक रूप मे अपना रहल समाजक युवक-युवतीक कथा-व्यथा कें कथाकार सुजीत कुमार झा बेस सरल तरीका सँ प्रस्तुत कएने छथि. २०६९ साउनक अन्तिम सप्ताह मे बिमोचित पत्रकार आ साहित्यकार सुजीत झा केर तेसर कृति जिद्दी कथा-संग्रहक १२ गोट कथा बहुत रोचक आ जिज्ञासु अछि. ओना हुनक पहिल कृति चिडैं सेहो बेस रोमांचक अछि. एकटा साहित्यक विद्यार्थीक नजरि सँ सुजीत मिथिला समाज मे व्याप्त पौराणिक परम्परा सँ लऽकऽ आधुनिकताक छोट-छोट विषय सभ कें अपन कलमक माध्यम सँ सुसज्जित करय मे सफल छथि.
लाल डायरी आ जिद्दी कथाक कथ्य आ शिल्प गजब अछि. जिद्दी कथा संग्रहक पहिल कथा 'फूल फुलाइएकऽ रहल' मे जाहि तरहें नायिका अपना आगू आएल समस्याक समाधान कयलक अछि एहि समाजक महिला सभक लेल एकटा उपदेश अछि. दोसर कथा 'नव व्यापार'क महिला क्लब आ साधना कें अपना परिवार मे रहिकऽ एतेक बेसी स्वतन्त्रता मैथिल समाज मे जुनि भेटैक. तहिना तेसर कथा 'खाली घर' आइ -काल्हि अपना कें आधुनिक बुझनिहार महिला जिनका अपने निर्णय सँ पछतावा होअय, ताहि स्थिति कें कथाकार चित्रण करए मे सफल भेल छथि. चारिम कथा 'लाल डायरी'. मुदा जतेक सत्य अछि यादवजी कें मृत्यु १७ गते भेल अछि, ओतबे निर्विवाद सत्य अछि फागुन १८ गते सांझ हमरा घर पर यादवजीक आएब जकर प्रमाण लाल डायरी अछि. वाक्य झकझोरि देइत अछि आ लगैत अछि वास्तव मे आदमी कें शरीरे मरैत अछि आत्मा नहि. विज्ञान युग मे सेहो एहि बातक एहसास कराओल गेल अछि. एकर प्रस्तुति एहि मे सजीवता आनि देने अछि. तहिना पांचम कथा जिद्दी प्रत्येक परिवारक माता पिताक अपना धियापुता कें देल जाएवला स्वतन्त्रता कें सँग-सँग हुनका प्रति आओर जिम्मेवारीक उपदेश देइत अछि. सुजीतक जादूक ओ सामान बेचनिहार युवती वास्तव मे सम्मोहित करैत अछि. सातम कथा आदर्श कोनो खास प्रभावित नहि करैत अछि. मुदा अर्थहीन यात्रा मे नेहा, जिनकर व्यक्तित्व एक चुम्बक जका छलनि कोनो पुरुष स्वयं खिचाक चलि अबैत छल ताहि कें ओ मात्रे नहि समाजक बहुतो नेहा सभ दुरुपयोग करैत छथि. जाहि कारणें हुनक वैवाहिक जीवन अस्वस्थ रहल. ई मात्र कथे नहि समाजक ऐना अछि.
व्यर्थक उडानक सम्बन्ध मे एक्कहिटा बात कहब जे सुजीत मानव जातिक ओ उड़ान जे बहुत कम समय मे बहुत बड़का होइत छैक, जे बहुत थोर लोक बुझि सकैए ताहि कें अत्याधिक चतुरताक संग प्रस्तुत कयल गेल अछि. नवम कथा मे नीमा द्वारा अपना पति सोहनक लेल कएल गेल व्यवहार पर जेना श्रीनाथ चिन्तित छलथि, हमरो मोन मे स्याह प्रश्न आएल कि सोहनक पत्नीक व्यवहार निष्ठा छल कि देखावा ? संग्राहक एगारहम कथा केहन सजायक चमेलीक प्रश्न - कोन अधिकार सं ओ हमरा पोसलनि आ फेर हमरा जनसागर मे भंसा देलनि, हम जन्म सँ अनाथ छी , ओतहि पलितहुँ एहि गन्दा वातावरणक असरि तऽ नहि पडितए. हमर विश्वास किए तोड़ल गेल ? प्रश्न मात्रे चमेलीक नै भऽ समाजक प्रत्येक बच्चाक अछि, जे पोसपुत वा सतवा माता पिताक संग रहैत छथि आ दुःख भोगैत छथि. अन्तिम कथा मेनकाक हमर हृदयसं धन्यवाद अछि. की आब तऽ अहूँ नीना बनि गेल छीक जवाब नहि ओ चिचएलीह आ एकटा सुखी परिवार विध्वंश होबए सँ बचि गेल.
समग्र मे जिद्दी कथा संग्रह मैथिली पाठकक हेतु नीक कृति अछि. किताबक प्रिन्टिङ्ग, डिजाइन सेहो बढिया अछि.
लाल डायरी आ जिद्दी कथाक कथ्य आ शिल्प गजब अछि. जिद्दी कथा संग्रहक पहिल कथा 'फूल फुलाइएकऽ रहल' मे जाहि तरहें नायिका अपना आगू आएल समस्याक समाधान कयलक अछि एहि समाजक महिला सभक लेल एकटा उपदेश अछि. दोसर कथा 'नव व्यापार'क महिला क्लब आ साधना कें अपना परिवार मे रहिकऽ एतेक बेसी स्वतन्त्रता मैथिल समाज मे जुनि भेटैक. तहिना तेसर कथा 'खाली घर' आइ -काल्हि अपना कें आधुनिक बुझनिहार महिला जिनका अपने निर्णय सँ पछतावा होअय, ताहि स्थिति कें कथाकार चित्रण करए मे सफल भेल छथि. चारिम कथा 'लाल डायरी'. मुदा जतेक सत्य अछि यादवजी कें मृत्यु १७ गते भेल अछि, ओतबे निर्विवाद सत्य अछि फागुन १८ गते सांझ हमरा घर पर यादवजीक आएब जकर प्रमाण लाल डायरी अछि. वाक्य झकझोरि देइत अछि आ लगैत अछि वास्तव मे आदमी कें शरीरे मरैत अछि आत्मा नहि. विज्ञान युग मे सेहो एहि बातक एहसास कराओल गेल अछि. एकर प्रस्तुति एहि मे सजीवता आनि देने अछि. तहिना पांचम कथा जिद्दी प्रत्येक परिवारक माता पिताक अपना धियापुता कें देल जाएवला स्वतन्त्रता कें सँग-सँग हुनका प्रति आओर जिम्मेवारीक उपदेश देइत अछि. सुजीतक जादूक ओ सामान बेचनिहार युवती वास्तव मे सम्मोहित करैत अछि. सातम कथा आदर्श कोनो खास प्रभावित नहि करैत अछि. मुदा अर्थहीन यात्रा मे नेहा, जिनकर व्यक्तित्व एक चुम्बक जका छलनि कोनो पुरुष स्वयं खिचाक चलि अबैत छल ताहि कें ओ मात्रे नहि समाजक बहुतो नेहा सभ दुरुपयोग करैत छथि. जाहि कारणें हुनक वैवाहिक जीवन अस्वस्थ रहल. ई मात्र कथे नहि समाजक ऐना अछि.
व्यर्थक उडानक सम्बन्ध मे एक्कहिटा बात कहब जे सुजीत मानव जातिक ओ उड़ान जे बहुत कम समय मे बहुत बड़का होइत छैक, जे बहुत थोर लोक बुझि सकैए ताहि कें अत्याधिक चतुरताक संग प्रस्तुत कयल गेल अछि. नवम कथा मे नीमा द्वारा अपना पति सोहनक लेल कएल गेल व्यवहार पर जेना श्रीनाथ चिन्तित छलथि, हमरो मोन मे स्याह प्रश्न आएल कि सोहनक पत्नीक व्यवहार निष्ठा छल कि देखावा ? संग्राहक एगारहम कथा केहन सजायक चमेलीक प्रश्न - कोन अधिकार सं ओ हमरा पोसलनि आ फेर हमरा जनसागर मे भंसा देलनि, हम जन्म सँ अनाथ छी , ओतहि पलितहुँ एहि गन्दा वातावरणक असरि तऽ नहि पडितए. हमर विश्वास किए तोड़ल गेल ? प्रश्न मात्रे चमेलीक नै भऽ समाजक प्रत्येक बच्चाक अछि, जे पोसपुत वा सतवा माता पिताक संग रहैत छथि आ दुःख भोगैत छथि. अन्तिम कथा मेनकाक हमर हृदयसं धन्यवाद अछि. की आब तऽ अहूँ नीना बनि गेल छीक जवाब नहि ओ चिचएलीह आ एकटा सुखी परिवार विध्वंश होबए सँ बचि गेल.
समग्र मे जिद्दी कथा संग्रह मैथिली पाठकक हेतु नीक कृति अछि. किताबक प्रिन्टिङ्ग, डिजाइन सेहो बढिया अछि.
समीक्षा: विजय मस्त


text:
सोमवार, 31 दिसंबर 2012
शुक्रवार, 28 दिसंबर 2012
बुधवार, 26 दिसंबर 2012
MODERN MAITHILI DRAMA- संकर्षण, मिथिलाक बेटी, पंचवटी, कम्प्रोमाइज, झमेलिया बिआह, नो एण्ट्री: मा प्रविश, रिहर्सल, भाग रौ आ बलचन्दा, बेटीक अपमान आ छीनरदेवी
मंगलवार, 25 दिसंबर 2012
YOUNG TURKS- MAITHILI POETS मैथिलीक युवा तुर्कक पोथी- "हम पुछैत छी", "अनचिन्हार आखर", "निश्तुकी", "अर्चिस", "वर्णित रस", "मोनक बात", "नव अंशु"
रविवार, 23 दिसंबर 2012
शुक्रवार, 21 दिसंबर 2012
मैथिली साहित्य
मैथिली साहित्यमे पुरस्कार लेल भऽ रहल राजनिती कोनो नव नञि अछि। ओना एहि तरहक गुलैसी कोनो मैथिली साहित्यमे नञि अपितु सभ भाषामे भऽ रहल अछि। हम एहि ठाम कोनो आन भाषाक चर्च नञि करब। चुकि हम एक गोट मैथिल छी एहि लेल मैथिली साहित्यमे पसरल गुलैसीपर चर्चा करब। ओना मैथिली साहित्यक जगतसँ बेसी परिचित नञि छी मुदा एतेक कम समयमे जे देखऽ सुनऽ लेल भेटल से अपने सभक समक्ष राखि रहल छी। पछिला किछु बरखमे एहि पुरस्कारपर काफी हो हल्ला मचाओल गेल। एखन धरि जिनका किनको ई पुरस्कार भेटल हुनका सन्दर्भमे कहल गेल जे ब्राहमण हेबाक कारणेँ भेटल अछि। किछु विशेष व्यक्तिक सेवा टहल बजेबाक कारणेँ भेटल अछि। चाहे ओ डा. रामदेव झा होथु वा उदय चन्द्र झा बिनोद। सभकेँ एके तराजूमे जोखल गेल। ओना एहि बीचमे जखन कोनो वामपन्थी वा कामयूनिस्टकेँ ई पुरस्कार भेटल तँ हुनका योग्यवान प्रमाणित कएल गेल। ई तँ ओहि कहावतकेँ चरितार्थ करैत अछि जे आइ कल्हिक नवतुरिया कहैत अछि ‘कृष्ण करएतँ रासलीला, हम करीतँ कैरेक्टर ढ़ीला’। की एकरा दोगला निती नञि कहल जेबाक चाही। एहिमे कोनो दू राय नञि अछि जे आइ धरि जिनका किनको ई पुरस्कार भेटल ओ अपना आपमे मैथिली साहित्यक विद्ववान छथि। एहि तरहक आरोप लगौनिहार एहि बेर बड़ खुश भेल हेता। हुनका लोकनिक कहब छनि जे एहि बेर बाभन सभक दालि नञि गलल।
आब ध्यान देबऽ योग्य प्रश्न अछि जे कि एहि बेरका पुरस्कारमे कोनो तरहक राजनिती भेल वा नञि? एहिमे कोनो शक नञि अछि जे शेफालिका वर्मा, महेन्द्र ना. राम आ अरूणाभ सौरभ नीक लेखक छथि। मुदा प्रश्न उठैत अछि जे कि एहिसँ नीक पोथी मैथिली साहित्यमे उपल्बध नञि छल?
ओना आइ काल्हि देखल जा रहल अछि जे जँ अहाँ मैथिली साहित्यमे अपन स्थान बनाबऽ चाहैत छी तँ कामयूनिस्ट बनु, पैघ साहित्यकार सभकेँ गारि पढ़ू। एहि बेरक पुरस्कार सेहो कतेको प्रश्नकेँ जन्म दैत अछि मुदा एहि बेर कोनो सवाल नञि पुछल जाएत। एहि बेरका पुरस्कार विजेताकेँ गारि नञि पढ़ल जाएत। चलु जे हो एखन तँ विजेता लोकनिकेँ बधाइ देबाक अवसर अछि। एहिना ओ सभ दिन प्रतिदिन मैथिलीक सेवा करथि रहथि।
FARMHOUSE CHICKEN EFFECT-ALL WHITE, BRAHMIN AND IMPOTENT -SAHITYA AKADEMI ANNOUNCES YUVA AWARD IN MAITHILI (REPORT GAJENDRA THAKUR)
१
साहित्य अकादेमी द्वारा युवा पुरस्कारक भेल घोषणा। हिन्दीमे लिखैबला द्वारा मैथिलीमे मात्र पुरस्कार लेल लिखल जेबाक प्रवृत्ति, जे सुखाएल मुख्यधारामे पहिनेसँ रहल अछि, आ तकरा (नव) ब्राह्मणवादक अन्तर्गत पुरस्कृत कएल जेबाक प्रवृत्ति ओइमे सेहो रहल अछि, आब तकर प्रसार ओ अपन जातिवादी युवा मध्य केलक अछि । चेतना समिति आदि संस्था (नव) ब्राह्मणवादी कट्टरताकेँ ब्राह्मण युवा वर्ग मध्य पसारैत रहबाक चेष्टा करैत रहैत अछि। पोथीक क्वालिटीक स्थानपर चमचागिरी, लेखकीय दायित्वक स्थानपर जातिवादी कट्टरता चलिते रहत? स्टेटस कोइस्ट युवाकेँ, वैज्ञानिक (नव) ब्राह्मणवादी युवा जे अहाँक जातिवादी विचारधाराकेँ चैलेन्ज केनाइ तँ दूर, ओइमे सहयोग करए, की ऐ तरहक तत्वकेँ बढ़ावा दऽ अहाँ मैथिली साहित्यक पुनर्जागरण बाधक तत्व नै बनि रहल छी।
"निश्तुकी" कविता संग्रहकेँ पुरस्कार नै भेटए ओइ लेल महेन्द्र झाकेँ सहरसा" सँ, देवेन्द्र झाकेँ मधुबनी (संप्रति मुजफ्फरपुर)सँ आ योगानन्द झाकेँ बदनाम कबिलपुर गैंगसँ बजाओल गेल आ ई भार देल गेल। आ ओ सभ चुनलन्हि अरुणाभ "झा" सौरभ केँ। सायास "निश्तुकी" कविता संग्रह साहित्य अकादेमी द्वारा नै मंगाओल गेल, जे एकटा इलीगल काज अछि। हरबर-दरबरमे निर्णय कएल गेल, आब जएह पोथी आबि सकल ओही मध्यसँ ने निर्णय हएत, से तर्क देल गेल। पूर्ण रूपसँ फार्म हाउस चिकेन (उज्जर, ब्राह्मण आ नपुंसक) मैथिल ब्राह्मण जूरी चुनल गेल जे कोनो रिस्क नै रहए।
ऐ इलीगल काजकेँ हर स्तरपर चुनौती देल जाएत।
मूल पुरस्कार लेल शेफालिका वर्माकेँ चुनल गेल छन्हि आ अनुवाद पुरस्कार लेल महेन्द्र नारायण रामकेँ- दुनू गोटेकेँ बधाइ। संगमे नचिकेताक "नो एण्ट्री: मा प्रविश", सुभाष चन्द्र यादवक "बनैत बिगड़ैत" आ जगदीश प्रसाद मण्डलक "गामक जिनगी"क विरुद्ध "निश्तुकी" विरोधी तत्व जे तीन सालसँ जान प्राण लगेने अछि जे ऐ पोथी सभकेँ मूल पुरस्कार नै भेटैक, से घोर निन्दनीय अछि। "नो एण्ट्री: मा प्रविश" २००८ मे प्रकाशित रहै आ ई किताब अगिला सालसँ पुरस्कारक रेसमे नै रहत, ऐ पोथीकेँ मूल साहित्य अकादेमी नै भेटि सकत। मुदा की एकर स्थान मैथिलीक पहिल आ एखन धरिक एकमात्र पोस्टमॉडर्न ड्रामाक रूपमे बरकार नै रहत, की ब्राह्मणवादी विचारधारा ई स्थान ऐ पोथीसँ छीनि सकत? सुभाष चन्द्र यादवक "बनैत बिगड़ैत" आ जगदीश प्रसाद मण्डलक "गामक जिनगी" अगिला साल सेहो रेसमे रहत। मुदा तारानन्द वियोगी आ महेन्द्र नारायण राम किए (नव वैज्ञानिक) ब्राह्मणवाद द्वारा स्वीकृत छथि आ सुभाष चन्द्र यादव आ मेघन प्रसाद अस्वीकृत ओइ आलोकमे सुभाष चन्द्र यादवक "बनैत बिगड़ैत" क विरुद्ध रामदेव झा- योगानन्द झा- महेन्द्र मलंगिया-मोहन भारद्वाज-मायानन्द मिश्र आदिक षडयंत्र सफल भैयो जँ जाए तँ की सुभाष चन्द्र यादवक मैथिली पाठकक हृदए मे जे स्थान छै, से की कम कऽ सकत ई षडयंत्रकारी सभ? जगदीश प्रसाद मण्डलक "गामक जिनगी"क स्थान मैथिलीक आइ धरिक सर्वश्रेष्ठ लघुकथा संग्रहक रूपमे बनि गेल अछि, की ओ स्थान कियो दोसर छीनि सकत?
पढ़ू निश्तुकी आ चमेटा मारू महेन्द्र झा, देवेन्द्र झा आ योगानन्द झाकेँ -
निश्तुकी
नीचाँमे युवा पुरस्कारक साहित्य अकादेमीक निर्णय तीन पन्ना दऽ रहल छी, एकर प्रिंट आउट करू आ मिथिलाक गाम-गाममे जराबू।
२
विदेहक सम्बन्धमे धीरेन्द्र प्रेमर्षिकेँ एकटा फकड़ा मोन पड़ल छलन्हि- "खस्सी-बकरी एक्कहि धोकरी"। राजा सलहेसक गाथामे जतऽ सलहेस राजा रहै छथि चूहड़मल चोर भऽ जाइ छथि आ जतऽ चूहड़मल राजा रहै छथि सलहेस चोर भऽ जाइ छथि। साहित्यक ब्राह्मणवाद जातिक आधारपर समीक्षा करैए, समानान्तर परम्पराक उदारवाद कट्टरता विरोधी अछि। समानान्तर परम्परा मिथिला आ मैथिलीक उदार परम्पराकेँ रेखांकित करैए तँ ब्राह्मणवादी समीक्षाकेँ मिथिलाक कट्टर तत्व प्रभावित करै छै। समानान्तर परम्पराक घोड़ा ब्राह्मणवादी समीक्षामे गधा बनि जाइए, आ ब्राह्मणवादी साहित्यमे तँ गधा छैहे नै, सभ घोड़ाक खोल ओढ़ने छै। आ सएह कारण रहल जे मैथिलीक सुखाएल मुख्य धाराक साहित्य दब अछि। आ सएह कारण रहल जे अतुकान्त कविता हुअए बा तुकान्त, बहरयुक्त गजल हुअए बा आजाद गजल; रोला, दोहा,कुण्डलिया, रुबाइ, कसीदा, नात, हजल, हाइकू, हैबून बा टनका-वाका सभ ठाम समानान्तर परम्परा कतऽ सँ कतऽ बढ़ि गेल; नाटक-उपन्यास-समीक्षा, विहनि-लघु-दीर्घ कथा सभ क्षेत्रमे अद्भुत साहित्य मैथिलीक समानान्तर परम्परामे लिखल गेल मुदा ब्राह्मणवादी सुखाएल मुख्यधारा आ जातिवादी रंगमंच छल-प्रपंच आ सरकारी संस्थापर नियंत्रणक अछैत मरनासन्न अछि।
नीचाँमे युवा पुरस्कारक साहित्य अकादेमीक निर्णय तीन पन्ना दऽ रहल छी, एकर प्रिंट आउट करू आ मिथिलाक गाम-गाममे जराबू।
मंगलवार, 18 दिसंबर 2012
ज्योतिरीश्वर पूर्व गएर ब्राह्मण-परम्पराक महाकवि विद्यापति (चित्र पनकलाल मंडल) -पनक लाल मण्डलकेँ विदेह सम्मान -चित्रकला लेल -भेटल छन्हि
मैथिलीक आदिकवि विद्यापति
कवीश्वर ज्योतिरीश्वर(लगभग १२७५-१३५०)सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र। समानान्तर परम्पराक बिदापत नाचमे विद्यापति पदावलीक (ज्योतिरीश्वरसँ पूर्वसँ) नृत्य-अभिनय होइत अछि।
बोधि कायस्थ
विद्यापति ठक्कुरःक पुरुष परीक्षामे हिनक गंगालाभक कथा वर्णित अछि। महाकवि विद्यापति (ज्योतिरीश्वर पूर्व मैथिली पदावली सभक लेखक) क विषयमे सेहो गंगालाभक ई कथा प्रचलित आ बादमे विद्यापति ठक्कुरक (संस्कृत आ अवहट्ठक लेखक) विषयमे सेहो गंगालाभक ई कथा प्रचलित भेल।
महाराज शिव सिंह
मिथिला नरेश विद्यापति ठक्कुरः (संस्कृत आ अवहट्ठक लेखक)क आश्रयदाता ओइनवार वंशक महाराज शिव सिंह।
उगना महादेव
महादेव (उगनारूपी) विद्यापतिक अहिठाम गीत सुनबा लेल उगना नोकर बनि रहैत छलाह। मैथिलीक आदिकवि विद्यापति (ज्योतिरीश्वर पूर्व) आ विद्यापति ठक्कुरः (संस्कृत आ अवहट्ठक लेखक आ राजा शिवसिंहक दरबारी) दुनूसँ सम्बद्ध कऽ उगनाक ई कथा प्रसिद्ध भेल।
महाकवि विद्यापति ठाकुर 1350-1435
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक। कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना। ई मैथिलीक आदिकवि विद्यापति (ज्योतिरीश्वर पूर्व)सँ भिन्न छथि।
सोमवार, 17 दिसंबर 2012
की मैथिली मात्र मैथिल ब्राह्मणक भाषा छी? -(रिपोर्ट गजेन्द्र ठाकुर)
सेन्टर फॉर स्टडी ऑफ इण्डियन ट्रेडिशन्स- मैथिली साहित्यसँ ऐ संस्थाक की सरोकार छै? विद्यापति सेवा संस्थान आ चेतना समिति राजनैतिक संस्था अछि- पागबला संस्कृत आ अवहट्ठक विद्यापतिक सालाना विद्यापति पर्व करबाक अतिरिक्त एकर सभक की काज छै? ऑल इण्डिया मैथिली साहित्य समितिक पड़ोसीयोकेँ पता नै छै जे ई संस्था छैहो बा नै, जयकान्त मिश्रक मृत्युक बाद ऐ संस्थाक मान्यता बरकरार किए छै, की जयकान्त मिश्रक मैथिली लेल कएल अहसानक पारिश्रमिक हुनकर बेटी-जमाए लऽ रहल छथि। अखिल भारतीय मैथिली साहित्य परिषद की अछि आ एम.बी.बी.एस. डॉक्टर, जिनका साहित्यसँ कोनो सरोकार नै छन्हि, किए वोटक अधिकार लेल ऐ मुइल संस्थाक पता अपन नामसँ दै लेल तैयार भेल छथि। मिथिला सांस्कृतिक परिषद तँ विद्यापतिकेँ पागबला फोटो पहिरा कऽ विद्यापतिक नै मैथिलीक यज्ञोपवीत संस्कार करबाक दोषी अछिये। तँ की ई मैथिल ब्राह्मणक खाँटी संस्था सभ मैथिलीकेँ मैथिल ब्राह्मणक भाषा बनबै लेल (साहित्य अकादेमी दिल्लीमे) मात्र वोट आ कब्जाक राजनीतिक अन्तर्गत साहित्य अकादेमीक मैथिली कन्वीनर चुनबाक लेल संस्थाक रूपमे काज कऽ रहल अछि, आ तेँ अस्तित्वमे अछि?
की मैथिली मात्र मैथिल ब्राह्मणक भाषा अछि?
साहित्य अकादेमी, दिल्लीक पुरस्कारक बँटवारा (!!!) देखी तँ उत्तर की अछि?
(कुल बँटवारा ४३ बेर- 2011 धरि)
मैथिल ब्राह्मण -३६ बेर!!
कायस्थ-५ बेर
राजपूत-२ बेर
गएर सवर्ण- 0000 बेर!!!!
१९६६- यशोधर झा (मिथिला वैभव, दर्शन) मैथिल ब्राह्मण
१९६८- यात्री (पत्रहीन नग्न गाछ, पद्य) मैथिल ब्राह्मण
१९६९- उपेन्द्रनाथ झा “व्यास” (दू पत्र, उपन्यास) मैथिल ब्राह्मण
१९७०- काशीकान्त मिश्र “मधुप” (राधा विरह, महाकाव्य) मैथिल ब्राह्मण
१९७१- सुरेन्द्र झा “सुमन” (पयस्विनी, पद्य) मैथिल ब्राह्मण
१९७३- ब्रजकिशोर वर्मा “मणिपद्म” (नैका बनिजारा, उपन्यास) कर्ण कायस्थ
१९७५- गिरीन्द्र मोहन मिश्र (किछु देखल किछु सुनल, संस्मरण) मैथिल ब्राह्मण
१९७६- वैद्यनाथ मल्लिक “विधु” (सीतायन, महाकाव्य) कर्ण कायस्थ
१९७७- राजेश्वर झा (अवहट्ठ: उद्भव ओ विकास, समालोचना) मैथिल ब्राह्मण
१९७८- उपेन्द्र ठाकुर “मोहन” (बाजि उठल मुरली, पद्य) मैथिल ब्राह्मण
१९७९- तन्त्रनाथ झा (कृष्ण चरित, महाकाव्य) मैथिल ब्राह्मण
१९८०- सुधांशु शेखर चौधरी (ई बतहा संसार, उपन्यास) मैथिल ब्राह्मण
१९८१- मार्कण्डेय प्रवासी (अगस्त्यायिनी, महाकाव्य) मैथिल ब्राह्मण
१९८२- लिली रे (मरीचिका, उपन्यास) मैथिल ब्राह्मण
१९८३- चन्द्रनाथ मिश्र “अमर” (मैथिली पत्रकारिताक इतिहास) मैथिल ब्राह्मण
१९८४- आरसी प्रसाद सिंह (सूर्यमुखी, पद्य) गएर ब्राह्मण- राजपूत
१९८५- हरिमोहन झा (जीवन यात्रा, आत्मकथा) मैथिल ब्राह्मण
१९८६- सुभद्र झा (नातिक पत्रक उत्तर, निबन्ध) मैथिल ब्राह्मण
१९८७- उमानाथ झा (अतीत, कथा) मैथिल ब्राह्मण
१९८८- मायानन्द मिश्र (मंत्रपुत्र, उपन्यास) मैथिल ब्राह्मण
१९८९- काञ्चीनाथ झा “किरण” (पराशर, महाकाव्य) मैथिल ब्राह्मण
१९९०- प्रभास कुमार चौधरी (प्रभासक कथा, कथा) मैथिल ब्राह्मण
१९९१- रामदेव झा (पसिझैत पाथर, एकांकी) मैथिल ब्राह्मण
१९९२- भीमनाथ झा (विविधा, निबन्ध) मैथिल ब्राह्मण
१९९३- गोविन्द झा (सामाक पौती, कथा) मैथिल ब्राह्मण
१९९४- गंगेश गुंजन (उचितवक्ता, कथा) मैथिल ब्राह्मण
१९९५- जयमन्त मिश्र (कविता कुसुमांजलि, पद्य) मैथिल ब्राह्मण
१९९६- राजमोहन झा (आइ काल्हि परसू, कथा संग्रह) मैथिल ब्राह्मण
१९९७- कीर्ति नारायण मिश्र (ध्वस्त होइत शान्तिस्तूप, पद्य) मैथिल ब्राह्मण
१९९८- जीवकान्त (तकै अछि चिड़ै, पद्य) मैथिल ब्राह्मण
१९९९- साकेतानन्द (गणनायक, कथा) मैथिल ब्राह्मण
२०००- रमानन्द रेणु (कतेक रास बात, पद्य)कर्ण कायस्थ
२००१- बबुआजी झा “अज्ञात” (प्रतिज्ञा पाण्डव, महाकाव्य) मैथिल ब्राह्मण
२००२- सोमदेव (सहस्रमुखी चौक पर, पद्य) कायस्थ
२००३- नीरजा रेणु (ऋतम्भरा, कथा) मैथिल ब्राह्मण
२००४- चन्द्रभानु सिंह (शकुन्तला, महाकाव्य) गएर ब्राह्मण- राजपूत
२००५- विवेकानन्द ठाकुर (चानन घन गछिया, पद्य) मैथिल ब्राह्मण
२००६- विभूति आनन्द (काठ, कथा) मैथिल ब्राह्मण
२००७- प्रदीप बिहारी (सरोकार, कथा)कर्ण कायस्थ
२००८- मत्रेश्वर झा (कतेक डारि पर, आत्मकथा) मैथिल ब्राह्मण
२००९- स्व.मनमोहन झा (गंगापुत्र, कथासंग्रह) मैथिल ब्राह्मण
२०१०-श्रीमति उषाकिरण खान (भामती, उपन्यास) मैथिल ब्राह्मण
२०११- श्री उदयचन्द्र झा "विनोद" (अपक्ष, कविता संग्रह) मैथिल ब्राह्मण
की मैथिली मात्र मैथिल ब्राह्मणक भाषा अछि?
साहित्य अकादेमी, दिल्लीक पुरस्कारक बँटवारा (!!!) देखी तँ उत्तर की अछि?
(कुल बँटवारा ४३ बेर- २०११ धरि)
मैथिल ब्राह्मण -३६ बेर!!
कायस्थ-५ बेर
राजपूत-२ बेर
गएर सवर्ण- 0000 बेर!!!!
साहित्य अकादेमी मैथिली पुरस्कार आ रामदेव झा आ मोहन भारद्वाजक सुभाषचन्द्र यादवक विरुद्ध षडयन्त्र
-मोहन भारद्वाज विद्यानाथ झा विदितक चमचागिरीमे बहुत दिनसँ लागल छथि।
-विद्यानाथ झा "विदित"क निम्न कोटिक उपन्यास "विप्लवी बेसरा"क कएक पन्नाक गदगदी समीक्षा "पक्षधर" नाम्ना पत्रिकामे मोहन भारद्वाज केने रहथि, मैथिली समालोचनाक क्षेत्रमे ई एकटा कारी अध्याय अछि।
-मोहन भारद्वाज रमानाथ झा ग्रन्थावलीमे पी.सी. रायचौधुरीक रचना रमानाथ झाक नामसँ अपन सम्पादकत्वमे छपबा देलन्हि।
-हालेमे विद्यानाथ झा विदितक समधि रामदेव झाक अहिठाम माँछ-भात खा कऽ मोहन भारद्वाज भरतमिलानी केने रहथि।
-टैगोर साहित्य सम्मानमे हिनको पोथी फाइनल धरि पहुँचल रहए, मुदा एकटा गएर ब्राह्मण, गएर कर्ण कायस्थ जूरी हिनकर लिलसापर पानि फेरि देने रहथि आ पुरस्कार जगदीश प्रसाद मण्डल जीकेँ भेटि गेल छल। तकरा बाद मोहन भारद्वाज विक्षिप्त भऽ गेल रहथि।
-हालेमे चेतना समितिक मुख -पत्र घर-बाहर श्रीमान मोहन भारद्वाजकेँ साहित्य अकादेमी पुरस्कार देबा लेल फतवा जारी केने अछि। ऐ फतवा अन्तर्गत अशोक आ महेन्द्र मलंगियाकेँ सेहो साहित्य अकादेमी पुरस्कार देल जएबाक गप अछि।
-प्रबोध सम्मान लेल महेन्द्र मलंगियाक संग मिलि कऽ जे ई दुष्कर्म केने रहथि आ दुनू गोटेकेँ ओ प्राइज भेटल रहन्हि से जगत ख्यात अछि।
-मोहन भारद्वाजक जातिवादी चेहरा जगत ख्यात अछि, हिनकर असल नाम आनन्द मोहन मिश्र अछि। "विद्यापति टाइम्स" मे योगानन्द झा आ विद्यानाथ झा विदितक जमाए शंकरदेव झा (रामदेव झाक बेटा) संग मिलि कऽ जे ई सुभाष चन्द्र यादवक "बनैत बिगड़ैत" क खिलाफ अभियान शुरू केने रहथि से जगत ख्यात अछि। पहिनहियो राजकमल मोनोग्राफमे रामदेव झा आ मोहन भारद्वाज सुभाषचन्द्र यादवक पीठमे छुरा भोकने छला।
· राजकमल चौधरी: मोनोग्राफ (सुभाष चन्द्र यादव) download link
https://sites.google.com/a/videha.com/videha-pothi/Home/Rajkamal_Monograph.pdf?attredirects=0
https://docs.google.com/viewer?a=v&pid=sites&srcid=dmlkZWhhLmNvbXx2aWRlaGEtcG90aGl8Z3g6NDNiMmVhYThlOTNiMDA5Zg
·
Gangesh Gunjan राजकमल जी (विनिबंध)क प्रकरण कान मे पडल तं छल, से कतोक वर्ख भ गेलै आब| मुदा
से एहन कुरूप छैक से अहींक एहि फेस बुकिया समाद मे स्पष्ट भेलय| तें एकर
धन्यवाद अहीं कें दैत छी गजेन्द्र जी |... ओना वास्तविक तं ई जे सम्पूर्ण
पढबा सं पहिने मोन "विरक्त" भ' गेल | नै पढि भेल आगाँ ! नीक केलौहें नेट पर द'
क'| समकालीन आ आगत पीढ़ी सेहो बुझओ ई कारी-कथा! हमरा सन लोकक विडम्बना देखू
जे पूरा प्रकरण अपन अनुज- मित्र- अग्रज सं जुडल अछि| से एहन ऐतिहासिक दुर्घटना
भ' गेल अछि ! उत्तरदायी व्यक्तिगत हम कतहु सं नै | मुदा साहित्यिक पीढ़ीक
नैतिकता सं "अपराध बोध" सहबा लेल अभिशप्त छी| उपाय ?
सस्नेह,Gangesh Gunjan
-आब एतेक केलाक बादो जँ ऐ बेरुका साहित्य अकादेमी पुरस्कार मोहन भारद्वाज विद्यानाथ झा विदितक राजमे नै लऽ सकथि वा महेन्द्र मलंगियाकेँ नै दिअबा सकथि तँ से आश्चर्ये हएत।
धनाकर ठाकुरक सहयोगी चोर रोशन कुमार झा ("राड़केँ सुख बलाय" केर लेखक ) अखनो नै हटेलक जगदीश प्रसाद मण्डलक ओकरा (चोर रोशन कुमार झा ) द्वारा कएल चोरिक लघुकथा सभ अपन ई-पत्रिका (ब्लॉग)सँ- साहित्यिक जगतमे ऐ सँ घोर क्षोभ अछि- चोर आ ओकर अधीनस्थ सम्पादक-सहयोगीपर कार्रवाइपर विचार
-चोर रोशन कुमार झा अखनो नै हटेलक जगदीश प्रसाद मण्डलक ओकरा (चोर रोशन कुमार झा ) द्वारा कएल चोरिक लघुकथा सभ अपन ई-पत्रिका (ब्लॉग)सँ- साहित्यिक जगतमे ऐ सँ घोर क्षोभ अछि- चोर आ ओकर अधीनस्थ सम्पादक-सहयोगीपर कार्रवाइपर विचार
-चोर रोशन कुमार झाक चोरिक सबूत नीचाँ लिंकमे अछि जे ओ अखन धरि अपन ई-पत्रिका (ब्लॉग) सँ डिलीट नै केलक अछि। ओकर एकटा आर ई-पत्रिका (ब्लॉग) छै जैमे ओकर अधीनस्थ सम्पादक अमलेन्दु शेखर पाठक आ सहयोगी कुमार शैलेन्द्र, शंकरदेव झा आदि छै। एकर अतिरिक्त मिथिलांगनसँ जुड़ल रवीन्द्र दासक सेहो ऐ चोरक प्रति सहानुभूति छै।
-
-जगदीश प्रसाद मण्डलक रचनाक केलक चोरि-
चोरिक लिंक नीचाँ देल जा रहल अछि:
http://mithlakgaamghar.blogspot.in/2012/05/rikshaavala.html
http://mithlakgaamghar.blogspot.in/2012/05/jivika.html
http://mithlakgaamghar.blogspot.in/2012/05/blog-post_7993.html
http://mithlakgaamghar.blogspot.in/2012/05/blog-post_9212.html
http://mithlakgaamghar.blogspot.in/2012/05/blog-post_4646.html
http://mithlakgaamghar.blogspot.in/2012/05/blog-post_691.html
http://mithlakgaamghar.blogspot.in/2012/05/blog-post_88.html
http://mithlakgaamghar.blogspot.in/2012/05/blog-post_7693.html
http://mithlakgaamghar.blogspot.in/2012/05/blog-post_4876.html
http://mithlakgaamghar.blogspot.in/2012/05/blog-post_31.html
ई धूर्त रोशन कुमार झा ई सभ रचना जगदीश प्रसाद मण्डलक " गामक जिनगी" सँ चोरा कऽ अपन ई-पत्रिकामे छपने अछि जेकर लिंक ऊपर देल गेल अछि। गामक जिनकीकेँ मैथिलीक पहिल टैगोर पुरस्कार भेटल छै।
पहिनहियो एकर संगी रण्जीत चौधरी मुन्नाजीक रचनाक लगातार चोरिमे पकड़ाएल अछि, जे अजित आजादक मिथिलाक अबाज पर अखनो अछि, ओहो धनाकर ठाकुरक सहयोगी अछि। अजित आजाद मुन्नाजीकेँ कहने रहथिन्ह जे ओ रण्जीत चौधरीकेँ बैन करताह आ चोरिक रचनाकेँ डिलीट करताह, मुदा हुनकर कार्यालसँ से अखन धरि से नै भेल तावत ओही कार्यालयसँ ई नबका चोर रोशन कुमार झा आबि गेल।
ऐ चोरक संरक्षक अमलेन्दुशेखर पाठक (जिनकर पिता शिवकान्त पाठक रामदेव झा आदिक संग आकाशवाणी दरभंगा खोलने छथिन्ह, जे रोशन झाक निचुक्का ब्लैकमेल पत्रसँ सिद्ध होइत अछि, कारण ओ जकरा चाहता तकरा अमरसँ रोशन झा धरिकेँ आकाशवाणीमे कार्यक्रम देता आ गौहाटीक विद्यापति पर्वक आयोजक ककरा कहियाक टिकट पठबै छथि से ओ हिनके आ बैजू सँ पुछि कऽ आगाँसँ पठेथिन्ह!!), शंकरदेव झा आदि छथि जकरा संगे मिलि कऽ ई ब्लॉग (ई-पत्रिका) चलबैत अछि।
-ऐ संगठित चोरिमे रोशन कुमार झा, रणजीत चौधरी आदि प्यादा अछि, मुख्य खिलाड़ी यएह सभ छै।
-पूर्वपीठिका देखू http://esamaad.blogspot.in/2012/08/blog-post_4877.html
-चोर रोशन कुमार झाक चोरिक सबूत नीचाँ लिंकमे अछि जे ओ अखन धरि अपन ई-पत्रिका (ब्लॉग) सँ डिलीट नै केलक अछि। ओकर एकटा आर ई-पत्रिका (ब्लॉग) छै जैमे ओकर अधीनस्थ सम्पादक अमलेन्दु शेखर पाठक आ सहयोगी कुमार शैलेन्द्र, शंकरदेव झा आदि छै। एकर अतिरिक्त मिथिलांगनसँ जुड़ल रवीन्द्र दासक सेहो ऐ चोरक प्रति सहानुभूति छै।
-
-जगदीश प्रसाद मण्डलक रचनाक केलक चोरि-
चोरिक लिंक नीचाँ देल जा रहल अछि:
http://mithlakgaamghar.blogspot.in/2012/05/rikshaavala.html
http://mithlakgaamghar.blogspot.in/2012/05/jivika.html
http://mithlakgaamghar.blogspot.in/2012/05/blog-post_7993.html
http://mithlakgaamghar.blogspot.in/2012/05/blog-post_9212.html
http://mithlakgaamghar.blogspot.in/2012/05/blog-post_4646.html
http://mithlakgaamghar.blogspot.in/2012/05/blog-post_691.html
http://mithlakgaamghar.blogspot.in/2012/05/blog-post_88.html
http://mithlakgaamghar.blogspot.in/2012/05/blog-post_7693.html
http://mithlakgaamghar.blogspot.in/2012/05/blog-post_4876.html
http://mithlakgaamghar.blogspot.in/2012/05/blog-post_31.html
ई धूर्त रोशन कुमार झा ई सभ रचना जगदीश प्रसाद मण्डलक " गामक जिनगी" सँ चोरा कऽ अपन ई-पत्रिकामे छपने अछि जेकर लिंक ऊपर देल गेल अछि। गामक जिनकीकेँ मैथिलीक पहिल टैगोर पुरस्कार भेटल छै।
पहिनहियो एकर संगी रण्जीत चौधरी मुन्नाजीक रचनाक लगातार चोरिमे पकड़ाएल अछि, जे अजित आजादक मिथिलाक अबाज पर अखनो अछि, ओहो धनाकर ठाकुरक सहयोगी अछि। अजित आजाद मुन्नाजीकेँ कहने रहथिन्ह जे ओ रण्जीत चौधरीकेँ बैन करताह आ चोरिक रचनाकेँ डिलीट करताह, मुदा हुनकर कार्यालसँ से अखन धरि से नै भेल तावत ओही कार्यालयसँ ई नबका चोर रोशन कुमार झा आबि गेल।
ऐ चोरक संरक्षक अमलेन्दुशेखर पाठक (जिनकर पिता शिवकान्त पाठक रामदेव झा आदिक संग आकाशवाणी दरभंगा खोलने छथिन्ह, जे रोशन झाक निचुक्का ब्लैकमेल पत्रसँ सिद्ध होइत अछि, कारण ओ जकरा चाहता तकरा अमरसँ रोशन झा धरिकेँ आकाशवाणीमे कार्यक्रम देता आ गौहाटीक विद्यापति पर्वक आयोजक ककरा कहियाक टिकट पठबै छथि से ओ हिनके आ बैजू सँ पुछि कऽ आगाँसँ पठेथिन्ह!!), शंकरदेव झा आदि छथि जकरा संगे मिलि कऽ ई ब्लॉग (ई-पत्रिका) चलबैत अछि।
-ऐ संगठित चोरिमे रोशन कुमार झा, रणजीत चौधरी आदि प्यादा अछि, मुख्य खिलाड़ी यएह सभ छै।
-पूर्वपीठिका देखू http://esamaad.blogspot.in/2012/08/blog-post_4877.html
"राड़केँ सुख बलाय" केर लेखक रोशन कुमार झा रामदेव झाक बेटा, विद्यानाथ झा विदितक जमाए आ चन्द्रनाथ मिश्र "अमरक" नैत शंकरदेव झा (हिन्दी लेखक आ हिन्दीसँ मैथिलीमे अनुवाद कऽ मूल मैथिली कहनहार लेखक)-विजयदेव झाक संग मिलि कऽ एकटा ब्लैकमेलिंग ब्लॉग ई-पत्रिका (!!) मातृभाषा शुरू केलक अछि।
धूर्त रोशन कुमार झा:राअर के सुख बले :
राअर के सुख बले :(लेखक )रोशन कुमार झा:
पढुआ काका किछु काज स दरभंगा आयल छलाह . जखन सव काज भ गेलैन त बस पकर्बाक लेल बस स्टैंड गेलाह , मुदा गामक बस छुट्टी गेलैन .
पधुआ काका हमरा फ़ोन केलैने ? रोशन कतय छ: ? हम आकाशवाणी लग ठाढ़ छि ? हाउ हम तोहर घरे बिसरी गेलिय . तो आबी क हमरा ल जा .
जखन हम पढुआ काका क ल के घर पर आय्लाहू त घर पर लाइन छल .चुकी गर्मी काफी छल ताहि कारने पंखा चला हुनका लग बैसी गेलहु आ हुनका अपन कंप्यूटर पर फसबूक के खोली हुनका देखाबय लाग्लाहू ?
अचानक ललका पाग केर देखैत देरी हुनक मन गडद-गडद भ गेलैने . ओ कह्लैने जे की " इ थिक मिथिला वासी केर पहचान , आ पाग पहिर्ला स बाढ़ी जाइत अछि मान "
हम कहलियैक , काका किछू लोक केर कथन अछि जे की पाग मात्र उपनयन , विवाह में पहिरे वाला एक टा परिधान अछि जे की बाभन आ लाला सब मे पहिरल जाइत अछि ?
ओ कह्लैने हौ जे इ गप करैत अछि ओ पागल हेताह ?
हम कहलियैक , कका ओ सब पढ़ल लिखल आ पैघ-पैघ साहित्यकार छैथ आ विदेह सनक पत्रिका सेहो निकालैत छैथ ?
किछु काल केर उपरान्त पढुआ कका कह्लैने जे की एकटा , दूटा ओही महानुभाव केर नाम त कहक जे सब पाग केर मिथिला केर मान नहीं बुझैत अछि आ मात्र ओकरा जातिगत स जोरी रहल अछि ?
हम कहलियैक आशीष अनचिन्हार , उमेश मंडल , पूनम मंडल प्रियंका झा आ विदेह केर सम्पादक गजेन्द्र ठाकुर .
कका कह्लैने हौ अहि मे त कोनो पैघ साहित्य कार लोकनि केर नाम कहा अछि ?
कका आजुक समय केर इ सब करता धर्ता छैथ साहित्य जगत के .
हौ यदि आजुक साहित्य केर करता एहन छैथ त नहीं जानी की होयत भविष्य मे ?
हमरा सब केर समर में हरिमोहन झा , नागार्जुन , दिनकर सब सनक महान रचना कार लोकिन छलाह . से इ सब कोनो हुनका स पैघ छैथ जखन ओ लोकिन पाग पहिर अपना केर गौरवान्वित बुझैत छलाह तखन आजुक नौसिखुआ सब के की औकात ?
ओ कह्लैने हौ बाऊ ब्रह्मण एकर विरोध किअक क रहल अछि से नहीं जानी मुदा जिनकर बाप दादा कहियो पहिर्बे नहीं केने हैथ हुनका त अवस्य ने असोहाथ बुझेतैन .
ओहुना मिथिलाक गाम घर मे कहल जाइत अछि जे की " राअर केर सुख बले " .
· · · 3 hours ago
राअर के सुख बले :(लेखक )रोशन कुमार झा:
पढुआ काका किछु काज स दरभंगा आयल छलाह . जखन सव काज भ गेलैन त बस पकर्बाक लेल बस स्टैंड गेलाह , मुदा गामक बस छुट्टी गेलैन .
पधुआ काका हमरा फ़ोन केलैने ? रोशन कतय छ: ? हम आकाशवाणी लग ठाढ़ छि ? हाउ हम तोहर घरे बिसरी गेलिय . तो आबी क हमरा ल जा .
जखन हम पढुआ काका क ल के घर पर आय्लाहू त घर पर लाइन छल .चुकी गर्मी काफी छल ताहि कारने पंखा चला हुनका लग बैसी गेलहु आ हुनका अपन कंप्यूटर पर फसबूक के खोली हुनका देखाबय लाग्लाहू ?
अचानक ललका पाग केर देखैत देरी हुनक मन गडद-गडद भ गेलैने . ओ कह्लैने जे की " इ थिक मिथिला वासी केर पहचान , आ पाग पहिर्ला स बाढ़ी जाइत अछि मान "
हम कहलियैक , काका किछू लोक केर कथन अछि जे की पाग मात्र उपनयन , विवाह में पहिरे वाला एक टा परिधान अछि जे की बाभन आ लाला सब मे पहिरल जाइत अछि ?
ओ कह्लैने हौ जे इ गप करैत अछि ओ पागल हेताह ?
हम कहलियैक , कका ओ सब पढ़ल लिखल आ पैघ-पैघ साहित्यकार छैथ आ विदेह सनक पत्रिका सेहो निकालैत छैथ ?
किछु काल केर उपरान्त पढुआ कका कह्लैने जे की एकटा , दूटा ओही महानुभाव केर नाम त कहक जे सब पाग केर मिथिला केर मान नहीं बुझैत अछि आ मात्र ओकरा जातिगत स जोरी रहल अछि ?
हम कहलियैक आशीष अनचिन्हार , उमेश मंडल , पूनम मंडल प्रियंका झा आ विदेह केर सम्पादक गजेन्द्र ठाकुर .
कका कह्लैने हौ अहि मे त कोनो पैघ साहित्य कार लोकनि केर नाम कहा अछि ?
कका आजुक समय केर इ सब करता धर्ता छैथ साहित्य जगत के .
हौ यदि आजुक साहित्य केर करता एहन छैथ त नहीं जानी की होयत भविष्य मे ?
हमरा सब केर समर में हरिमोहन झा , नागार्जुन , दिनकर सब सनक महान रचना कार लोकिन छलाह . से इ सब कोनो हुनका स पैघ छैथ जखन ओ लोकिन पाग पहिर अपना केर गौरवान्वित बुझैत छलाह तखन आजुक नौसिखुआ सब के की औकात ?
ओ कह्लैने हौ बाऊ ब्रह्मण एकर विरोध किअक क रहल अछि से नहीं जानी मुदा जिनकर बाप दादा कहियो पहिर्बे नहीं केने हैथ हुनका त अवस्य ने असोहाथ बुझेतैन .
ओहुना मिथिलाक गाम घर मे कहल जाइत अछि जे की " राअर केर सुख बले " .
· · · 3 hours ago
Ashish Anchinhar एहि पत्रिका केर सम्पादक महान ब्राम्हणवादी अम्लेन्दु शेखर पाठक अछि9 minutes ago via mobile · · 1
Umesh Mandal जगदीश प्रसाद मण्डल जीकेँ गौहाटी विद्यापति समारोहमे मुख्य अतिथि बनाओल गेलापर वैद्यनाथ बैजू आ अमलेन्दु शेखर पाठक आदि हंगामा केने रहथि, अमलेन्दु शेखर पाठक कहि रहल रहथि "सपनोमे नै सोचने हेतै", एकर वीडियो देखू www.purvottarmaithil.org पर
सदस्यता लें संदेश (Atom)


text:
हिंदू सबहक शाक्त संप्रदाय मे ईश्वर तक पहुंचबाक या ओकरा प्राप्त करबा लेल दूटा मार्ग बताउल गेल अछि। तंत्र ओहि मार्ग मे सबसे कनि आ व्यापक मार्ग अछि। ‘पिंड लामत’ नामक ग्रंथ क अनुसार तंत्र ओकरा कहल जाइत अछि जाहि स चारू कातक वस्तु क ज्ञान हो। ओतहि आधुनिक काल मे तंत्रशास्त्र आ ओकर ज्ञानक पुनरउद्धार करनिहार महान विदेशी विद्वान जॉन उडरफ क मतानुसार तंत्र यर्थात: अपन प्रकृति स बनल एकटा विश्वकोषात्मक विज्ञान अछि जे व्यावहारिक हेबाक संग संग मार्ग प्रदर्शित करनिहार सेहो अछि। एहि प्रकार स कहल जा सकैत अछि जे तंत्र विधा एकटा नितांत स्वतंत्र आ रहस्यात्मक दृष्टिकोण अछि। स्वंय तांत्रिक ग्रंथ तक एकर सर्वमानय परिभषा नहि द सकल अछि। एकर पाछू कारण रहल जे तांत्रिक शब्दावली आ तांत्रिक क्रियाकलाप एतबा गूढ़, नितांत प्रतीकात्मक आ सूत्रात्मक अछि जे एकर सर्वमानय परिभाषा देब संभव नहि रहल।
मिथिला ओहि किछु क्षेत्र विशेष मे अबैत अछि जाहि ठाम तंत्र क जडि काफी गहीर अछि। एहि ठाम शाक्त संप्रदाय क वाम मार्ग आ तंत्र क प्रयोग एक संग भेटैत अछि। उपासना आ खोज क नियम जतय तंत्रक पाछू चलैत देखाइत अछि ओतहि तंत्र क पंचाकार – मदिरा, मांस, मुद्रा, मीन आ मैथून कए शाब्दीक अर्थ मे ग्रहण करब एहि ठाम सर्वथा अनुचित मानल गेल अछि। एहि प्रकार एहि ठामक संस्कृति मे शिव स विशेष महत्व पार्वती कए भेटल अछि। अत: एहि विचारधारा
एहि माननिहार लेल शक्ति अर्थात स्त्री सर्वशक्तिमान छथि आ ओकरे पूजा तंत्र मार्ग क एक मात्र ध्येय होइत अछि।
तांत्रिक विचारधारा या मार्ग मे सबस प्रमुख आ अदभुत वस्तु यंत्र होइत अछि। जाहि प्रकार मंत्र ध्वनी प्रधान अभिव्यक्ति अछि ओहिना यंत्र आकार प्रधान अभिव्यक्ति होइत अछि। जेना विद्वान समय समय पर मंत्र क रचना करैत रहलाह अछि तहिना समय समय पर यंत्र क रचना होइत रहल अछि। चूंकि तांत्रिक साधना मे यंत्र निर्माण आ पूजा अनिवार्य रूप स जुडल अछि ताहि लेल मिथिला मे पैघ संख्या मे यंत्रक निर्माण कैल जाइत रहल अछि। वस्तुत: यंत्रक निर्माण स तांत्रिक सिद्धांत क अभिव्यक्ति प्रकट होइत अछि। अत: तांत्रिक चित्रकला क आकार प्रधान प्रतीक क अध्ययन प्रमुख रूप से मिथिलाक यंत्र रचना स जुडल अध्ययन अछि।
अन्य स्थानक भांति मिथिला मे सेहो तांत्रिक चित्रकला मूल रूप स 12टा ढार रेखा, बिंदु, रेखावृत, त्रिकोण, चतुष्कोण, आदि रेखापरक आकार मे बनल भेटैत अछि। संग हि संग एहि ठाम देशक प्रत्येक रेखात्मक आकार क प्रतीक आ यंत्र निर्माण मे विनियोग क एकटा सुनिश्चित पद्धति आ सिद्धांतिक मान्यता सेहो देखबा लेल भेटैत अछि।
मिथिला मे तांत्रिक चित्रकला क उपलब्ध नमूनाक अध्ययन स इ स्पष्ट भ जाइत अछि जे एहि ठाम रेखागणितीय या ज्यमीतीय आकर आ प्रतीक क सबस बेसी महत्व अछि। तंत्र स भिन्न धार्मिक आ आध्यात्मिक कला मे एहन प्रतीक क ऐना स्वतंत्र आ विशेष महत्व प्राय: नहि देखबा लेल भेटैत अछि। मिथिला क तांत्रिक चित्रकला रचना मे प्रयुक्त प्रमुख प्रतीक क वर्गीकरण एहि रूप मे कैल जा सकैत अछि। 1, रेखागणितीय आकार, 2, बीजाक्षर,3 बीज संख्या या अंक, 4 विशेष देव आकार स्वरूप, 5 मानव आकार, 6 साधन परक भावात्मक बा कृत्यात्मक प्रतीक, 7 प्राकृतिक शक्ति आ प्राकृतिक सत्ता, 8 विभिन्न अचेतन वस्तु।
रेखागणितीय प्रतीक मे सबस पहिल आ प्रमुख अछि ‘बिंदु’, जे सर्वोच्चय सत्ता क सुक्ष्तम कलात्मक अभिव्यक्ति क द्योतक अछि। मिथिलाक तांत्रिक चित्रकला में एकरा सृष्टि निर्माण प्रक्रिया क पहिल आकारात्मक रूप मानल गेल अछि। निश्चित रूप स इ सब प्रकारक कलात्मक अभिव्यक्ति क सेहो पहिल आकार अछि जे आकारहीनता स आकार दिस अभिव्यक्ति कए जेबाक पहिल चरण अछि। यंत्र क निर्माण मे बिंदु क मिलन स रेखा बनैत अछि आ एहिना रेखात्मक आकारक विकास होइत जाइत अछि। स्वरूपात्मक जगत क विकासक प्राथमिक शक्ति क अंकन तंत्र कला मे रेखा क माध्यम स कैल जाइत अछि।
मिथिलाक तांत्रिक चित्रकला में रेखाक योग स त्रिकोण बनैत अछि, जे यंत्र निर्माण मे अत्यंत महत्वपूर्ण स्थान रखैत अछि। तंत्र कला मे त्रिकोण कए योनि अर्थात मातृशक्ति क प्रतीक मानल गेल अछि। एकर उर्ध्वमुखी रूप कए पुरुष तत्व क प्रतीक क रूप मे प्रस्तुत कैल जाइत अछि। एहिना एहि कला मे चतुष्टकोण सृष्टि प्रक्रिया क व्यवस्था क द्योतक अछि जे अन्य सबटा
प्रतीक लेल आवरण या प्रतिष्ठा क काज करैत अछि। यंत्र रचना मे बिंदु बा केंद्र क विकासशील छंदात्मक स्वरूप कए बतेबा लेल वृत क मंडल क प्रतीक एहि ठाम प्रमुखता स देखबा लेल भेटैत अछि।
एहि प्रकार स कहल जा सकैत अछि जे तंत्र में यंत्र रचना एकदम निजी विशेषता अछि। स्वयं देवताक प्रतीमा सेहो यंत्र क एकटा रूप अछि। एहि प्रकार उपलब्ध यंत्र क मिथिला मे असंख्य उदाहरण भेटैत अछि। मुदा प्रमुख यंत्र मे सबस बेसी लोकप्रिय यंत्र श्रीचक्र अछि। इ पुरुष आ स्त्री अर्थात शिव आ शक्ति क संयुक्त प्रतिकात्मक स्वरूप प्रकट करैत अछि। एहि मे नौ टा चक्र आ नौ टा त्रिकोण एकत्र भ कए एकटा विशिष्ट यंत्र क रूवरूप बनबैत अछि। चूंकि तंत्र साधना मे स्त्री सहयोगी एकटा अनिवार्य शर्त अछि, अत: मानव अवयव क आकर पर लेल गेल पुरुष आ स्त्री क प्रजननात्मक चिन्ह लिंग आ योनि कए एहि कला मे विभिन्न रेखात्मक रूवरूप मे अंकन कैल जाइत अछि। एहि मे बिंदु, त्रिकोण, वृत, पद्य, चतुरस्त, वास्तुगत विन्यास आदि क अदभुत
विनियोग देखबा लेल भेटैत अछि। मिथिला मे निर्मित अन्य यंत्र मे सेहो मुख्यत: एहि प्रतीक क आवश्यकतानुसार प्रयोग भेटैत अछि। मुदा सिद्धिपरक यंत्र मे पशुआकार, पक्षीआकर, बीजाक्षर, पदचिन्ह, हस्त चिन्ह, भवन, पर्यावरण पर आधारित चित्र आ प्रतीक देखबा लेल भेटैत अछि।
मिथिलाक तांत्रिक चित्रकला में देवी क कईटा रूप क उपासना देखबा लेल भेटैत अछि जाहि मे हुनकर भूमिगत स्वरूप सेहो शामिल अछि। एहन दस प्रमुख देवी स्वरूप जेकरा दस महाविद्या कहल गेल अछि ओहि मे सबस प्रमुख तांत्रिक स्वरूप छिन्नमस्तिका आ शव-शिवा काली क अछि। एहि अदभुत तांत्रिक स्वरूप क तहत शव रूप शिव पर देवी संभोग मुद्रा मे आसीन अंकित कैल गेल छथि। एहिना संहार आ विनाश क विचित्र स्वीकृत प्रतीक मे नर मुंड क विशेष स्थान
मानल गेल अछि। छिन्नमस्तिका स्वरूप मे देवी अपने अपन मुड़ी काटि हाथ मे उठेने देखाउल गेल छथि। एकटा विशेष स्वरूप क तहत देवी सात टा नर मुंड क आसन पर बैसल देखा रहल छथि।
वाममार्गी तंत्र साधक क संख्या मिथिला मे काफी रहल अछि आ एहि ठामक विशेष मान्यताक तहत भावनात्मक आ कृत्यात्मक प्रतीक क सेहो यंत्र मे खबू प्रयोग देखबा लेल भेटैत अछि। इ एहि ठामक विशेष शैली कहल जा सकैत अछि। एहि शैली क तहत बनाउल गेल यंत्र मे पंचभूत आ पंच तत्व प्रमुख अछि। उदाहरण त रूप मे कृष्ण आ गोपी क चीरलीला कए लेल जा सकैत अछि। एहि यंत्र मे गोपी कए पंच तत्व क रूप मे प्रतीकात्मक रूवरूप मे लेल गेल अछि। एहिना पांच महाभूत कए देखेबा लेल हाथ क पांच टा जोड़ा क चित्र बनाउल गेल अछि। प्राकृति शक्ति क प्रतीक मे सर्वोच्च रूप स सूर्य आ चंद्रमा क अंकन कैल जाइत अछि। तहिना बांस आ पुरैन गाछ आ लत्ती क सवोच्चता पौने अछि।
मिथिलाक तांत्रिक चित्रकला क एकटा आधारभूत विशेषता एकर रंग चयन क प्रतीकात्मकता या प्रतीकवाद अछि। इ विभिन्न आर्दश आ सिद्धांत बहुत हद तक वैज्ञानिक मान्यता पर सेहो आधारित कहल जा सकैत अछि। रंग क प्रतीकात्मकता जाहि रूप में मिथिला मे निर्मित यंत्र मे भेटैत अछि ओ आजुक समय मे एकटा शोध क रोचक विषय भ सकैत अछि। एहि कला क रेखात्मक प्रतीक मे क्रमश: स्वेत आ रक्त (लाल) वर्ण क दूटा बिंदू आ रेखा क प्रयोग भेटैत अछि। जखनकि अन्य मूर्तिगत तांत्रिक चित्र मे स्वेत आ रक्त क सं संग संग नील, पीयर वर्णक सेहो प्रयोग देखार होइत अछि। एहि मे करिया वर्ण क विशेष महत्व बुझाउल गेल अछि।
इ सर्वमान्य अछि जे समस्त तांत्रिक विधा सदेव एकटा गूढ शास्त्र आ साधना पद्धति रहल अछि। अत: एकर संबंध मे सामान्य व्यक्ति कए जानकारी भेटब काफी कठिन रहल अछि। एहि शास्त्रक संबंध मे अल्प ज्ञानक कारण स अनेक विद्वान अपन शोध आ रचना मे एकर जमि कए आलोचना केलथि अछि। तंत्र विधा क निंदा करैत किछु विद्वान त एकरा कामशास्त्र आ काला जादू तक लिख चुकल छथि। मुदा तंत्र पर लिखल गेल सबस पुरान ग्रंथ ‘आगम’ क अनुसार तंत्र अपन माध्यम स परंपरा क एकटा विशेष विचारधारा, तत्संबंधी शास्त्र, दार्शनिक सिद्धांत आ जीवनक ओहि आचार –वयवस्था क बोध होइत अछि जेकर माध्यम स इ संसार सुचारू रूप स चलि सकैत अछि। अत: तंत्र केवल शाक्त नहि बल्कि शैव, वैष्णव, बौद्ध व जैन संप्रदाय मे सेहो कम या बेसी मात्रा मे देखबा लेल भेट जाइत अछि।
इ मानबा मे कोनो हर्ज नहि जे मिथिला क यंत्र निर्माण मे लागल तांत्रिक चित्रकलाक कलाकार मौलिक रूप स एकटा साधक रहला अछि। एकर पुष्टि एहि तथ्य स सेहो होइत अछि जे तांत्रिक चित्रकला क नाम पर बनाउल गेल अधिकतर चित्र आ वस्तु तांत्रिक साधना क निजी रहस्यात्मक साधना क उपयोग क वस्तु रहल अछि। एकर निर्माण प्राय: साधक स्वंय या फेर एकर दीक्षित अन्य व्यक्ति करैत रहला अछि। एहि कारण स तांत्रिक विषयक ज्ञान क अभाव मे सामान्य
कलाकार तांत्रिक चित्रकला क नाम पर निष्प्रभावी यंत्र क निर्माण करैत रहलाह। जेकर व्याख्या सेहो अपन अपन तर्क स होइत रहल। आजुक स्थिति में यंत्र क अर्थक एतबा अधिकता भ चुकल अछि जे ओकर सार्थकता पर प्रश्नचिन्ह लगा देलक अछि।


text:
Friday, April 6, 2012
बिहनि कथा--"समय होत बलबान"
मालिक बाबा..माने श्री सुरुज ठाकुर..जमाना केँ जमींदार. एकटा समय छलै जखन बारह सौ बिगहा जोतैत रहथि. इनार,पोखरि,कलम-गाछी कथुक अभाव नहि.परोपट्टा मे नाम रहैन्ह. आँगा-पाँछा हरदम चारिटा लठैत रहैत छलन्हि.एही शान-रोआब दुआरे बड़का-छोटका सभ मालिक कहैत छलन्हि..एखनो कहैत छन्हि...कियो मालिक बाबा त' कियो मालिक काका. मुदा आब ओ समय नहि छन्हि.सुख-भोगक पाँछा निर्भूम भ' गेलाह.अपना खेतक लवाणो नहि होइत छन्हि.हँ घरारी एखनो पुरने छन्हि.बीच गामपर कम से कम पाँच बिगहा के. चारू कात जंगल जनमल रहैत छै आ' बिच मे पुरना हबेली छैन्ह.कतेको ठाम ढहल.मुदा रोआब एखनो पुरनके.चिनीया बिमारी छन्हि तइयो डाक्टर ल'ग जेबा सँ पहिने भरि पोख रसगुल्ला खा' लैत छथि. कहैत छथि -फेर सार डाक्टर मना करत. पहिने खा' लेब' दे. बात-बात मे गारि देब आदत बनल छैन्ह मुदा हुनकर गारि ककरो खराप नहि लगैत छैक.सभ असिरबादी बुझैत अछि.
परुका मलकाइन मरि गेलखिन्ह.बडड् प्रेम छलन्हि दुनू परानी मे.जहिया से मलकाइन मरलखिन्ह, मालिक बाबा बताह बनल रहैत छथि.एकदिन बारीक आमक गाछ पर कोइली बाजब सुनि अनेरे गरियाब' लगलाह.कोनो नेना ई घटना देखि लेलक. मालिक बाबा..कूउ..अनायास ओकर मुँह सँ बहरा गेलै. माइये-बहिन ओकरा गरिया देलखिन्ह.असर्ध गारि सभ. फेर की ई त' खिस्सा बनि गेल..मालिक बाबा ..कूउ..की बच्चा..की चेतन..सभ खौँझाबय लागल आ' असिरबादी सुनय लागल.
काल्हि मलिकाइन के बरखी छियैन्ह. एगारह टा ब्राह्मण के खुएथिन्ह तकरे इंतजाम मे लागल रहथि.घामे-पसेने तर.थाकि गेल रहथि. दरबज्जा पर बसि रहलाह.खरिहान मे एकटा बकरी चरैत रहय.बारी मे फेर कोइली बाजल..कूउ..तामस चढि गेल रहन्हि..मुदा गारि नहि बहरेलन्हि मुँह सँ..आँखि भीज गेलन्हि. गमछा लय मूह-आँखि पोछय लगलाह. बकरी मेमिया उठल..बुझेलन्हि जेना मलकाइन बौसि रहल हो. कहैत होइथिन्ह -"समय होत बलबान"
Subscribe to: Post Comments (Atom)


text:
देश भर मे स्वतंत्रता दिवस खूब उत्साह...जोश ...उमंग के संग मनाएल गेल. मुदा देश के आजाद भेलाह ओतेक दिन भेलाह के बादो कि अहांके पता अछि जे हाईकोर्ट सं ऊपर अखनो धरि बहस अंग्रेजीए मे होएत अछि. हिंदी मे बहस नहि भेलाह सं लोक के कतेक परेशानी होएत अछि ओ अहां सिर्फ अंदाजे लगा सकैत छी. सभ काज अंग्रेजी मे होए के कारण कई बेर त लोक के फैसला के बारे मे नीक सं पता नहि चलि पाबय छनि आओर वकील साहेब के पास एतेक समय नहि होए छनि जे ओ लोक के नीक सं ओकरा बारे मे बता सकथिन्ह. बस एतेक होएत अछि जे केस हारि गेलह...कि जीत गेलह.
ओना आब हाईकोर्ट मे अंग्रेजी के संग हिंदी मे सेहो बहस होए एहि के लेल मांग उठय लागल अछि. कइटा संस्था सभ आगां आएल अछि. लोक सभ सेहो आवाज उठएलखिन्ह अछि. देश मे मुश्किल सं एक सय मे सं पांच टा लोक नीक सं अंग्रेजी जानैत अछि मुदा सभ काज अंग्रेजी मे भेला के नुकसान एकरा नहि जानए वाला के होएत छनि. सभ काज अंग्रेजी मे होए के कारण कई बेर त लोक के इहो नहि पता चलय छनि जे हुनकर बयान जे लेल गेल अछि ओ नीक सं आ सही सं अंग्रेजी मे लिखल गेल अछि कि नहि ? आ फेर जे अंग्रेजी मे लिखल गेल अछि ओ हुनकर बयान छनि कि नहि ?
कई बेर कम अंग्रेजी जानय वाला लोक सभ सेहो एहि अंग्रेजी के फेर मे फंसि चुकल छथि. अनुवाद के गलती आ फेर समझय के गलती सं आन के तान भ सकैत अछि. भने हम अहां फिल्म मे कतेको बहस होएत देखने छी मुदा असल मे ओना नहि होएत अछि सभ किछ अंग्रेजी मे. एकर नुकसान अंग्रेजी नहि जानए वाला लोक के होए छनि. एहि के देखैत मांग उठय लागल अछि जे बयान के कलमबंद करनाय... फैसला के प्रति देनाय आओर बहस करय के अनुमति हिंदी मे होबाक चाही.
कइटा वकील साहेब सभ के सेहो कहनाय रहय छनि जे हिंदी मे बहस... जिरह होएला सं लोक के संग-संग हुनका सभ के सेहो लाभ होएतन्हि... मामला के निपटारा सेहो तेजी सं भ पाएत... वकील सभ के कार्यक्षमता सेहो बढ़त. गाम-देहात के लोक के त फायदा होएबे करत. हुनकर सभ के सेहो कहनाय छनि कि भने कानूनी धारा के जिक्र अंग्रेजी मे होए मुदा बयान लिखबाबय के... दर्ज कराबय के काज... आवेदन करय के काज हिंदी मे होए... बहस हिंदी मे होए... एकरे संग जे फैसला आबय ओकर प्रति हिंदी मे सेहो दबय के इंतजाम...व्यवस्था होबाक चाही.
आश्चर्य होएत अछि जे आजादी के ओतेक दिन भेलाह के बादहुं ई आई धरि किएक नहि भेल ? आम लोक के भाषा मे काम-काज किएक नहि भs रहल अछि ? हिंदी के लेल आंदोलन चलाबय वाला लोक सभ कि करैत छलाह अखन धरि ? कि हिंदी के नाम पर तमाम तरहक जे संस्था... संगठन अछि ओ केवल पाए के लेल बनल अछि... सरकारी सहायता पाबय के लेल बनल अछि ? हिंदी के नुकसान के लेल हिंदी के संस्था सभ के सेहो कम जिम्मेदार नहि मानल जा सकैत अछि. ई सभ हिन्दुस्ताने मे संभव अछि ! किछ अहुं कहिऔ...


text:
Thursday, May 23, 2013
मोनमे बसै केर रस्ता
“ई केहन भेष बनोने छेँ, भगवान एहन सुन्नर रूप रंग देने छ्थुन एकरा बना सुना कए राख |”
‘की दी, केकरा लेल रंग रूप आ केकरा लेल श्रृंगार | सुनने नै छी पिया मोर आन्हर करू श्रृंगार केकरा लेल आ हमर पिया तँ आँखि रहितो एको बेर मूंह उठा हमरा दिस देखतो नहि छथि |’
“धूर पगली एहिसँ तँ आओर दुरी बढ़तौ | सुन, पुरुखक मोनमे बसै केर दूएटा रस्ता छैक | पेटसँ आ बिछानसँ |”
‘मने |’
“मने की | पेटसँ मने एहन नीक नीकूत बना कए हुनका खुआबहुन जे पशीन होइन | भोजनक प्रशंशा संगे तोहर प्रशंशा आ जखने प्रशंशा तहने हुनक मोनक भितर | आ बिछानसँ मने, बिछानपर जएसँ पहिने एतेक सजि धजि कए जो जे हुनका देखैत मातर हुनक आँखिक रस्ते हुनक करेजामे घुसि जो आ एकबेर ई अबसर भेटलाबाद स्वर्गक भोग करा दिओन तहन देखू कोना नै तुँ हुनक मोनमे आ ओ तोहर चारूकात चक्कर लगाबैत, हा हा हा - - ”
‘धत्त दी अहूँ |’
Subscribe to: Post Comments (Atom)


text:
नवका- पुरनका लेख सर्च करु...
लिच्छवी आब समस्तीएपुर तक..
खबर अछि जे नई दिल्ली सं सीतामढ़ी के बीच चलय वाला ट्रेन संख्या 4005 आओऱ 4006 लिच्छवी एक्सप्रेस आब सीतामढ़ी तक नहिं जाएत. ओना अखन एहि बारे मे कोनो फैसला नहिं भेल अछि आओर खुशरूपुर मे ट्रेन मे आगि लगाबय के घटना के बाद फिलहाल एहि पर यथास्थिति बनल रहि सकैत अछि. कइटा ट्रेन के स्टोपेज खुशरूपुर मे बंद करय के विरोध मे लोक सभ दरभंगा इंटरसिटी एक्सप्रेस ट्रेन मे आगि लगा देलखिन्ह. विरोध के ई तरीका नीक नहिं अछि. एहि सं लोक सभ के परेशानी होएत अछि आओर देश के करोड़ो रुपया के संपत्ति के नुकसान सेहो होएत अछि.
ओना लिच्छवी के बारे मे कहनाय छनि जे जहिआ सं ई ट्रेन सीतामढ़ी जाए लागल अछि तहिआ सं कहिओ टाइम पर नहिं चलल अछि. सभ दिन चारि- पांच घंटा लेट रहिबे करैत अछि. एहि लेल विचार भs रहल अछि जे ट्रेन के समस्तीपुर तक चलाएल जाए. आओर समस्तीपुर सं सीतामढ़ी तक एकटा लिंक ट्रेन चलाएल जाए जे लिच्छवी के मेल देत. आओर जे लोक लिच्छवी सं नई दिल्ली दिस जाए चाहैत छथि लिंक ट्रेन सं आबि एकरा पकड़ि सकैत छथि. एहि सं ट्रेन के रख-रखाब सेहो नीक सं होएत र टाइम पर सेहो चलत.
Webmasters Make $$$
सदस्यता लें टिप्पणियाँ भेजें (Atom)


text:
द्रौपदी
द्रौपदी (अङ्ग्रेजी: Draupadi) महाभारतक सबसँ प्रसिद्ध पात्रसभमे सँ एक छी । ई महाकाव्यक अनुसार द्रौपदी पाञ्चाल देशक राजा द्रुपदक पुत्री छी जे बादमे पांचो पाण्डवसभक पत्नी बनल । द्रौपदी पञ्च-कन्यासभमे सँ एक छी जकरा चिर-कुमारी कहल जाइत अछि । ई कृष्णा, यज्ञसेनी, महाभारती, सैरन्ध्री अदि अन्य नामसभ सँ सेहो विख्यात अछि । द्रौपदीक विवाह पांचो पाण्डव भाईसभ सँ भेल छल । पाण्डवसभद्वारा हिनका सँ जन्मल पांच पुत्र (क्रमशः प्रतिविन्ध्य, सुतसोम, श्रुतकीर्ती, शतानीक आ श्रुतकर्मा) उप-पाण्डव नामसँ विख्यात छल ।
द्रौपदी कऽ जन्म[सम्पादन करी]
प्राचीन भारतक महाकाव्य महाभारतक अनुसार द्रौपदी क जन्म महाराज द्रुपदद्वारा आयोजन कएल गेल यज्ञकुण्डसँ भेल छल ।[२] [३] [४][५] द्रौपदीक जन्म महाराज द्रुपदक घर यज्ञकुण्डसँ भेल छल । अतः ओ यज्ञसेनी सेहो कहायल । द्रौपदी पूर्वजन्ममे कोनो ऋषिक कन्या छल ।[६]
विवाह[सम्पादन करी]
द्रौपदी पति पावैक कामना सँ तपस्या केनए छल । शंकर प्रसन्न भऽ हुनका वर देवऽ कऽ इच्छा केलक । ओ भगवान शंकर सँ पांच बेर कहलक की ओ सर्वगुणसम्पन्न पति चाहैत अछि । शंकर कहलक की दोसर जन्ममे ओकर पांच भरतवंशी पति होइत, कियाकी ओ पति पाबैक कामना पांच बेर दोहरेने छल ।
जब पाण्डव तथा कौरव राजकुमारसभक शिक्षा पूर्ण भऽ गेल तँ ओ गुरू द्रोणाचार्यकें गुरू दक्षिणा देबऽ चाहलक । द्रोणाचार्यकें द्रुपदद्वारा कएल गेल अपन अपमानक स्मरण भऽ गेल आ ओ राजकुमासभसँ कहलक - राजकुमारसभ! यदि अहाँ गुरुदक्षिणा देबऽ चाहैत छी तँ पाञ्चाल नरेश द्रुपदकें बन्दी बनाए हमर समक्ष प्रस्तुत करी । याह अहाँ लोकनिक गुरुदक्षिणा होइत ।
गुरुदेवक ई कहलाक बाद समस्त राजकुमार अपन-अपन अस्त्र-शस्त्र लऽ पाञ्चाल देश दिस अपन डेग बढेलक । पाञ्चाल पहुँचलाक बाद अर्जुन द्रोणाचार्यसँ कहलक - गुरुदेव! अहाँ पहिने कौरवसभकें राजा द्रुपदसँ युद्ध करवाक आज्ञा दी । यदि ओ द्रुपदकें बन्दी बनेबामे असफल रहल तँ हम पाण्डव युद्ध करब ।
गुरुक आज्ञा पश्चात कौरव दिस सँ दुर्योधनक नेतृत्वमे कौरवसभ पाञ्चाल पर आक्रमण करि देलक । दुनू पक्षसभक मध्य भयङ्कर युद्ध होमए लागल मुदा अन्तमे कौरव परास्त भऽ भागि गेल । कौरवसभक पलायन भेला देख पाण्डवसभ आक्रमण आरम्भ करि देलक । भीमसेन तथा अर्जुनक पराक्रमक समक्ष पाञ्चाल नरेशक सेना हारि गेल । अर्जुन आगा जाए द्रुपदकें बन्दी बनाए लेलक आ गुरु द्रोणाचार्यक समक्ष पेश केलक ।
सन्दर्भ सामग्रीसभ[सम्पादन करी]
- ↑ PRASHATI DRUPADA, geni.com, मार्च ३, २०१५।
- ↑ Mahasweta Devi (6 December 2012). "Draupadi". In Gayatri Chakravorty Spivak. In Other Worlds: Essays In Cultural Politics. Routledge. प॰ 251. आइएसबिएन 978-1-135-07081-6.
- ↑ Alf Hiltebeitel (1 January 1991). The cult of Draupadī: Mythologies : from Gingee to Kurukserta. Motilal Banarsidass Publishe. प॰ ii. आइएसबिएन 978-81-208-1000-6.
- ↑ Wendy Doniger (March 2014). On Hinduism. Oxford University Press. प॰ 533. आइएसबिएन 978-0-19-936007-9.
- ↑ Devdutt Pattanaik (1 September 2000). The Goddess in India: The Five Faces of the Eternal Feminine. Inner Traditions / Bear & Co. प॰ 98. आइएसबिएन 978-1-59477-537-6.
- ↑ Bhattacharya, Pradip. Five Holy Virgins, Five Sacred Myths. Manushi. http://www.manushi-india.org/pdfs_issues/PDF%20141/03%20panchakanya%204-12.pdf.


text:
रोशन मिश्रा
दिल्ली । 1912 स मिथिला कए अलग राज्य बनेबाक मांग भ रहल अछि, मुदा एहि दौरान अनेक राज्य विभिन्न आधार पर बनल मुदा मिथिला सब आधार पर अपन दावा रखैत आइ धरि अपन निर्माणक बाट ताकि रहल अछि। एहि निमित संसदक शीतकालीन सत्रक पहिल दिन अखिल भारतीय मिथिला राज्य संघर्ष समिति के तत्वावधान में “पृथक मिथिला राज्य” लेल दिल्ली के संसद मार्ग पर विशाल धरना-प्रदर्शन भेल। धरना-प्रदर्शन के अध्यक्षता डॉ. शमायले नवी आ संचालन ई. शिशिर कुमार झा कयलथि। समिति के राष्ट्रीय अध्यक्ष श्री बैद्यनाथ चौधरी “बैजू” जी कहलथि कि मिथिला के सामाजिक, भाषायी, सांस्कृतिक, शैक्षणिक, औद्योगिक आ राजनीतिक आजादी लेल एकमात्र विकल्प अछि – “पृथक मिथिला राज्य”।
एहि लेल मिथिला सं जुड़ल समस्त राजनीतिक आ गैर-राजनीतिक संगठन सबसं ओ आग्रह आ आवाहन कयलन्हि जे आब ई लड़ाई निर्णायक मोड़ पर आबि गेल अछि, सबगोटे एक-संग आबि एहि लक्ष्य के पूर्ण करू। महाराजाधिराज कामेश्वर सिंह मिथिला राज्य परिसीमन जागृति यात्राक दोसर चरण के घोषणा करैत बैजू जी कहलथि जे अगामी 21 दिसंबर सं 24 दिसंबर 2018 तक होयत।
धरना-प्रदर्शन में प्रमुख वक्तागण में सांसद विरेन्द्र चौधरी, विधायक सुधांशु शेखर झा, कमलाकांत झा, आर एन झा, पार्षद रंजीत कुमार आ अजीत झा, विनीत झा, विनोद राज झा, हीरालाल प्रधान, अंजू झा, कवि विकलजी, राजू यादव आदि प्रमुख छलथि।
विदित होई कि अ.भा.मिथिला राज्य संघर्ष समिति पछिला कतेको वर्ष सं संसद के हरेक सत्र के पहिल दिन सतत “पृथक मिथिला राज्य” लेल धरना-प्रदर्शन करैत आबि रहल अछि। एहि बेर के ई आयोजन बहुत तरहें नव, आकर्षक आ उत्साहवर्धक रहल। एहि बेर धरना स्थल पर जे बैनर देखायल ओ “मिथिला राज्य आंदोलन” के 100 वर्ष सं बेसी के इतिहास समेटने आ लाखों मुनाईत आंखि सबलेल नव आस जगा देलक।
याद पड़ैत अछि कि ई बैनर विगत वर्ष 16-17 दिसंबर 2017 के श्री ताराकांत मिश्राजीक मार्गदर्शन में वृंदावन ग्रीन्स,गाजियाबाद में आयोजित भेल “मिथिला राज्य आंदोलन” लेल देशभरि सं आयल मिथिला राज्य अभिमानी गण के “विचार मंथन शिविर” में देखायल छल। “मैथिल मंच” के संयोजन आ डा. धनाकर ठाकुर के अध्यक्षता में डॉ. अयोध्यानाथ झा, श्री चक्रधर झा, श्री उदय शंकर मिश्र, श्री रत्नेश्वर झा, श्री अशोक झा, श्री गणपति नाथ झा, श्री विजय चन्द्र झा, प्रो. अमरेन्द्र झा, ई. शिशिर कुमार झा,ई. शरत झा, श्री रामबाबू सिंह, डा. कैलाश कुमार मिश्रा, श्री हेमन्त झा, योगाचार्य श्रीरवि व्योमशंकर झा, श्री दीपक झा, श्री विनय पाठक, श्री तपन झा, श्री अरुण कुमार मिश्रा, श्री शिवम झा संग सैकड़ों आंदोलनी के उपस्थिति में एकीकृत मिथिला राज्य आंदोलन हेतु प्रण लेल गेल छल।एहि के बाद पछिला मास नवंबर में एहि बैनर सं मिथिला के परिसीमन हेतु “महाराजाधिराज कामेश्वर सिंह मिथिला राज्य परिसीमन जागृति यात्रा” निकालल गेल छल जकर प्रथम चरण में दरभंगा, समस्तीपुर, बेगूसराय, खगड़िया, नवगछिया, भागलपुर, कटिहार, पूर्णियां, अररिया, फारबिसगंज, सुपौल, मधेपुरा, आ सहरसा में मिथिला राज्य लेल जनजागरण भेल। एहि के बाद आई दिल्ली में यदि मिथिला-मैथिली आंदोलन के प्रतीक श्री बैद्यनाथ चौधरी “बैजू” एहि बैनर संग आवाहन कय रहलाह त निश्चय ई “मिथिला राज्य आंदोलन” के सबसं उग्ररूप के सूचक अछि आ नीक संदेश अछि।
परिसीमन यात्राक सूत्रधार मणिभूषण ‘राजू’ आ संयोजक श्री आशीष चौधरी फोन पर सूचित कयलन्हि जे दोसर चरण में एहि मास दिसंबर के 21 सं 24 तारीख के दरभंगा, सीतामढ़ी, शिवहर, होईत जनकपुर में मां जानकी के आशीष लैत मधुबनी होईत वापस होयत। यात्राक तेसर चरण दरभंगा सं मुजफ्फरपुर, वैशाली, हाजीपुर होईत पटना में मुख्यमंत्री के ज्ञापन संग समाप्त होयत। मणिभूषण ‘राजू’ कहलनि जे आगाक “मिथिला राज्य आंदोलन” एहि बैनर पर युवावर्ग के नेतृत्व में समस्त मार्गदर्शकगण के मार्गदर्शन में आगा चलत आ “पृथक मिथिला राज्य” के लक्ष्य तक पहुंचब।


text:
नवकृष्ण ऐहिक (उर्फ़ रूपेश त्योंथ) द्वारा लिखल पोथी 'खुरचनभाइक कछमच्छी' (2015) गद्य साहित्य अंतर्गत व्यंग्य पोथीक रूप मे सामान्य सँ सामान्य ओ विशिष्ट सँ विशिष्ट पाठक धरि पहुंचि बनेबाक सामर्थ रखने अछि. युवा लेखन मे गद्य साहित्य नगण्ये जकाँ देखा रहल अछि, ओतहि एहि पोथीक आगमन हर्ष परसि रहल अछि.
एकठाम आदरणीय डॉ. भीमनाथ झा लिखने छथि – 'संसारक पहिल वाक्य जहिया बनल होइक , से रहल हेतैक गद्ये. कविता बुद्धि सँ बनैछ आ गद्य फुटैछ ठोर सँ. कविता विश्राम थिक, गद्य थिक श्रम. काव्य निश्चिंतता थिक, गद्य थिक बेगरता. प्राणी केँ जन्म काले सँ बेगरता सतबए लगैत छै कथूक - ने - कथूक. तकरा व्यक्त करबा लेल बोल फुटैछ अनायास, निर्बद्ध - से छन्द मे कोना संभव छैक?' ( विमर्श - डॉ. भीमनाथ झा; पेज न. 39) समाज, साहित्य आ सभ्यता-संस्कृति प्रायः संग-संग चलैछ. समाज केँ बेगरता छै गद्य साहित्यक आ एहि केँ अकानबाक.
लेखक ई व्यंग्य पोथी ल’ प्रस्तुत भेल छथि. व्यंग्यक महत्व ओहुना जीवन लेल अछि, किएक त’ आजुक मानव जीवन ओहुना बोझ त’र दबल अछि. भरिदिन सभ हाय-हाय करैत रहैत अछि. टाका बटोरबा खातिर हफसैत रहैत अछि. काजुल नारि आ कारिन्दा पुरुष त’ जानिये, मुदा गपक्कर जे भरिदिन हवा पर काज चलबैत अछि, ओहो अपसिआँत रहैत अछि जे कतहुँ हुसि ने जाइ हम. कतेक, कोना, कतय हवा मारब जे हमर वर्चस्व साबित होइत रहय. तेहन सन वातावरण मे माथ हल्लुक करबाक यंत्र छै एहि व्यंग्य सभ मे.
जखन अंधविश्वास पर जोरगर प्रहार करैत व्यंग्य ल’ अएलाह प्रो. हरिमोहन झा, तखन खूब स्वागत भेल छल ओहि साहित्यक. खट्टरकाका खूब हसेने छलाह लोक केँ आ आइयो प्रासंगिक छथि. हंसबाक कारण ई छल जे पहिने समाज खूब कानि-कानि नोर पोछि लेने छल. प्रस्तुत पोथी सेहो ओही रूपें स्वागत योग्य अछि.
खुरचनभाइक कछमच्छी विशेष प्रयोजन सँ स्तम्भ रूप मे मैथिली दैनिक मिथिला समाद लेल लिखल गेल छल आ खूब चर्चित भेल छल. तकरे लेखक एकठाम क’ जन सामान्य धरि पहुंचेबाक प्रयास केलनि अछि. एहि संग्रहक कथा सभ बेछप स्वादक संग आएल अछि. कथा कहबाक विशेष शैली एहि संग्रह केँ फराक परिचिती दैत अछि. प्रायः सभ कथा मे खुरचनभाइ रहैत छथि, जिनका आभामंडल मे कथाक वातावरण घुरियाइत रहैत अछि. ख़ास बात इहो अछि जे कथा सभ बेसी साहित्यिक अलंकरण, घुंघरू-फंदा सँ लादल, बान्हल नहि अछि. सोझ-सोझ गप्प कहैत अछि आ बीच-बीच मे बिठुआ कटैत रहैत अछि. गपे गप मे छोट-नमहर बात कहि सोचबा लेल मजबूर करैत अछि, जे व्यंग्य कथाक विशेषता रूप मे परिगणित कएल जाइत छै.
हम एतय संग्रह केर तीन गोट कथाक संग उपस्थित भेल छी. 'ह’वानगरी' संग्रहक पहिल कथा थिक. लेखक चिंता ओ चिन्तनक मध्य रहि सेहो बात कहैत छथि. त’ ओ चिंतित छथि ओहन हवाबाज कें ल. जे एहू युग मे ह'वे पर काज चला रहल अछि. ओ हवा देब अपन कर्म बूझि जतए ततए हवा देने फिरैत अछि. ठीके ह'वा नगरीक लोक अद्भुत होइत अछि. पुष्टगर कटाक्ष अछि एहि कथा मे. ओहन लोकक मोन मे जरूर ठहकतै पढ़ला उपरान्त.
अगिला कथा अछि, 'कमि गेल धाह' जाहि मे जतए, जेहन, जे रंगक मांग छलै, ततबे, तेना व्यंग्यक नीक रंग भरल गेलै. कथाक दृष्टिये नीक कथा कहल जा सकैए कारण जे संतुलन चाही नीक कथा मे, से स्पष्ट देखा रहल अछि. कथाक माध्यमे लेखक कहए चाहैत छथि जे आजुक जे समय अछि से हर तरहें बिखाह अछि. सांस लेब ओहो स्वस्थ नहि अछि हवा. अन्न-तीमन खाएब, ओहो खाद परहक. कपड़ा पहिरब ओहो केमिकल सँ रंगल टीपल. दवाइ पर्यन्त बिखाहे, एहना मे कथा नायक साइकिल सँ खसि पड़ैत छथि तँ गामक लोक बेरा-बेरी जिज्ञास मे अबैत छथिन जेना कि ओ लोकनि हिनक खसबाक बेर तकैत होथि. एतबा नहि, ओ लोकनि देखि-देखि तेहन ने बिख सन बात बजै छथिन जे बेचारा रोगी ओहन दर्दक हालति मे छटपट्टी आओर बढि जाइत छनि. कियो कहैत छथि – ओह! हे भगवान आब की हेतै, कियो कहैत छथि – आब तँ बुझू नदियो-लगिहियो नुए-वस्त्रे हेतनि, कियो कहैत छथि – आब ई तँ नहिए सम्हरता, कियो कहैत छथि – आब बचता की नहि? कहू तँ एहन समय मे कथा नायक लेल लोक कोना बजैत छथि! बेचारा एक तँ चोट सँ व्यथित, दोसर इलाज मे टाका खर्चक दिक्कत, तखन एहन एहन बात सुनि की बीतैत हेतनि समाज मे एखनो एहन हालति अछि, तकर स्पष्ट चित्रण भेटैत अछि एहि कथाक माध्यमे.
एहि संग्रहक 'किदन-कहांदन' नीक व्यंग्य कथा अछि. हमर अहांक समाज मे एहन घटना-चित्र देखाइ पड़ि जाइत अछि. लोक तँ आइ-काल्हि तेहन तन्नुक भ’ गेल अछि कि कनियो पुरबा-पछबा मे बेमार भ' जाइत अछि. बेमार होइते स्वाभाविक छै जे लोक जल्दी स्वस्थ होमय चाहैत अछि. गाम-घर मे एखनहुं झोड़ा-छाप डाक्टर सभ छथिए, जे समाज सेवाक संग संग अपनो नून रोटी जुमबै छथि, बेजायो नहि. जे बेमार पड़ैत छथि पहिने तँ हुनके शरण जाइत छथि. तहिना एहि ठाम दुनूक दुनू प्रति बेगरता देखल जाइत छै. रोगीक लेल इलाजक बेगरता आ डाक्टर लेल नून रोटीक जोगार. ओ डाक्टर तँ एहि समाजे सँ गुजर करत. जँ लोक बेमार नहि पड़तै तँ बलजोड़ी मुंह जाबि तँ सूइआ नै भोकतै आ नै मालजाल बला गोटी गिड़ेतै. ओकरा तँ रोगी ठीक करबाक छै आ टाका सेहो कमेबाक छै. ताहि क्रम मे रोगी हदिया लगै छथि जे एतेक गोटी, एतेक सूइया भोकि सभटा रुपया टनने जा रहल अछि. मन मसोसि क' रहि जाइत छथि करता की. किछु जँ देरी भ' जाइत छै रोग ठीक हेबा मे, ओ शहर जा इलाज करबए लगैत छथि. बड नीक अछि ई प्रसंग. आगू ओतहु त' वैह बात रहै छै 'जैह ढोरबा माय, सैह सुटबा पितियाइन'. चारि हजारक टेस्ट आ पांच सय केर दबाइ. कहू की करतै बेचारा. तेँ देखल जाइत छै, जतेक रोगी रोग सँ नै सोगायल रहै छै, ओहि सँ बेसी सोगायल रहैत छै, टाका खर्चक डरे. सत्य चित्रण कएल गेल अछि एहि कथा मे.
अपने सबहक लेल कथाक भाव मात्र सँ अवगत करेलहुँ जे कतेक नीक ढंगे कथा लिखल गेल अछि. एहि तरहें एहन कथाक संख्या बेसी अछि जे पाठकक ह्रदय मे स्थान बनबैक केर सामर्थ रखने अछि. गाम-घर, हाट-बाट, खेत-खरिहान, गाछी-बिरछी, अंगना-दलान, समाज सभठाम केर प्रसंग एहन लागत जे मने मन ठहकत जे ई तँ ठीके एना होइत अछि. बीतलो लागत, होइतो देखायत, जे पोथी केँ विशिष्ट बनबैत अछि.
संग्रहक पचास गोट कथा मे किछु कथा हल्लुक सन सेहो अछि, जे पाठक केँ अंत धरि बन्हने रहबा मे सफल नै रहल अछि. पात्रक दोहराओ खटकैत अछि तँ किछु कथा मे खूब कम पात्र छै जे कथा केँ उत्कर्ष मे बाधक बनैत छै. अंततः हम कहब जे ई संग्रह सफल व्यंग्य पोथी छी. पठनीय ओ संग्रहणीय पोथी अछि.
पोथी : खुरचनभाइक कछमच्छी
लेखक : नवकृष्ण ऐहिक
प्रकाशक : मैलोरंग प्रकाशन
प्रकाशन वर्ष : 2015
मोल : 120 टाका
समीक्षाः नारायण झा


text:
दरभंगाः [प्रणव चौधरी]काइल दिनांक - 10.06.2018 क मिथिला स्टूडेट यूनियनक हायाघाटक इकाई केर ओर स विकासहिन बिहार सरकारक मुख्यमंत्री नीतीश कुमार केर पुतला दहन व सरकारक खिलाफ जबरदस्त प्रदर्शन कैल गेल ।
पुतला दहन मिथिला में बंद पड़ल उद्योग-धंधा जेना अशोक पेपर मिल के पुनः चालू करेबाक ल क कैल गेल छल।एही पुतला दहनक कार्यक्रम में सलाहकार समिति केर सदस्य कृष्णकांत चौधरी उर्फ रमण जी आयोजित सभा के संबोधित करैत वर्तमान राज्य व केंद्र सरकार पर जैम क बरसलैथ और उ कहलैथ कि सरकार मिथिला के सस्ता मजदूरक जोन बनेने छैथ। और जाइन बूइझक एही क्षेत्र के अविकसित करबाक सरकारक नीति अछि ।
ओतैय वक्ता केर कहब अछि जे कि अशोक पेपर मिल के चालू करेबाक हेतु सरकारक उदासीनता केर खिलाफ जनसमुदाय के जागरूक करबाक व हुनक अप्पश अधिकार - हक के बतेबाक लेल लगातार संगठित होबाक प्रयास जारी अछि । अगर एही क्षेत्रक आम-आवामक बात सरकार नैय सुनत त एगो पैघ जनआक्रोश व जनांदोलनक तैयारी मिथिला स्टूडेंट यूनियन क रहल छैथ।एही कार्यक्रम में विकास चौधरी , राज चौधरी ,अभिजीत कुमार , पंकज झा,दिपक झा,भोला राम,दिलीप राम प्रन्वेश मिश्रा ,मनिकांत झा, विमल मैथिल,गोपाल चौधरी,सहित दर्जन भैर कार्यकर्ता उपस्थित छेलैथ।


text:
सुपौल : समस्तीपुर रेल मंडलक डीआरएम अशोक माहेश्वरी जिला मुख्यालयक दौरा कयलनि. एहि दौरान डीआरएम स्थानीय रेलवे स्टेशन पर यात्री लोकनिक सुविधा एवं नव निर्मित रेलवे प्लेटफॉर्मक निरीक्षण कयलनि. एहि दौरान ओ अधिकारी लोकनिके बचल काजक निर्माण शीघ्र करयबाक निर्देश देलनि. संगहि सहरसा स’ राघोपुर धरि रेल परिचालनके ल’ नव नर्मित बड़ी रेल लाइनक निरीक्षण कयलनि.
एहि दौरान ओ सिग्नल, लोको सेड, प्लेटफॉर्म, यात्रीक सुविधा आदिके ल’ बचल कार्य फुट ओवर ब्रीज, रेलवे ट्रेक सहित आन काजक सूक्ष्मता स’ छानबीन कयलनि. भेटल जनतबक अनुसार एहि निरीक्षणक बाद सहरसा स’ राघोपुर एवं भपटियाही स’ आसनपुर कुपहा धरि 15 सितंबर स’ रेल परिचालन होयबाक संभावना जताओल जा रहल अछि. एम्हर रेलवे कंस्ट्रक्सन डिपार्टमेंट एवं इलेक्ट्रिक विभागक लोगोके डीआरएम श्री माहेश्वरी कतेको निर्देश देलनि. बतओलनि जे कोसी ब्रीज एवं राघोपुर रेलखंडक सीआरएस निरीक्षण भ’ चुकल अछि. शीघ्रहि यात्री लोकनिक लेल रेल सेवा बहाल कयल जायत. एकरा ल’ निरीक्षण कयल गेल.
ओ बतओलनि जे सहरसा स’ राघोपुर धरि एहि मासक अंत धरि सभ किछु ठीक-ठाक रहल त’ रेल परिचालन संभव भ’ सकत. झखराही रेलवे ढालाके बन्न करबाक बाद बाइपास सड़क निर्माण नहि होयबाक बीच बतओलनि जे शीघ्रहि कंस्ट्रक्सन डिपार्टमेंटके एहि आलोकमे लिखल जायत आ एहि सड़कक निर्माण काज पूर्ण क’ लेल जायत. ओहिठाम पर पीसीएसटीई राजेश कुमार, सीएओ कॉन ब्रजेश कुमार, चीफ इंजीनियर एके राय, स्थानीय रेलवे स्टेशनक स्टेशन मास्टर पीसी चौधरी सहित इंजीनियरिंग कॉमर्सियल टेलीकॉम सहित आन पदाधिकारी एवं कर्मी उपस्तिथ छलाह.
सरायगढ़-राघोपुर रेलखंडक भेल निरीक्षण
राघोपुर. रेलवेक सीएओ ब्रजेश कुमार, चीफ इंजीनियर सुशील कुमार, डिप्टी चीफ इंजीनियर संजय कुमार सहित दर्जनो अधिकारी राघोपुर रेलखंडक निरीक्षण कयलनि. जनतब डाइट सीएओ कुमार बतओलनि जे सुपौल स’ सरायगढ़, सरायगढ़ स’ कुपहा एवं सरायगढ़ स’ राघोपुर धरिक निरीक्षण कयल गेल अछि. ओ बतओलनि जे आगू एहि स्टेशनक उद्घाटनक प्रक्रिया शुरू होमयवला अछि. सीएओ स’ रेलवे स्टेशन पर भ’ रहल घटिया निर्माणक विषयमे पूछल गेल त’ ओ बतओलनि जे जतय कतहु काजमे कमी अछि, ओकरा सुधार क’ लेल जायत. रेल परिचालनक प्रश्न पर बतओलनि जे रेल मंत्रालय स’ दिशा निर्देश प्राप्त होयबाक बादे एकरा विषयमे बताओल जा सकत.


text:
अमित आनन्द, महिषीधाम, सहरसा। सेप्टेम्बर १, २०१५.
प्रधानमंत्री नरेन्द्र मोदी द्वारा बिहार लेल देल गेल विशेष आर्थिक पैकेज मे कुल सवा-लाख करोड़क राशि सँ बहुल्य भाग राष्ट्रीय उच्चपथ (राजमार्ग) आ रेलवे ओवरब्रीज आदिक निर्माण मे खर्चाक योजना पहिने स्पष्ट कय देल गेल अछि।
आब एहि अन्तर्गत कोन-कोन सड़क आदिक नवनिर्माण कैल जायत सेहो समाचार सब क्रमश: विभिन्न स्रोत सँ भेटय लागल अछि। सड़क परिवहन तथा राष्ट्रीय मार्ग मंत्रालयक विज्ञापन सँ भान लागल अछि जे मिथिलाक धार्मिक स्थल सबकेँ एकीकरण वास्ते केंद्र सरकार एकटा महत्वाकांक्षी परियोजना अन्तर्गत उच्चैठ भगवतीस्थान, मधुबनी और उग्रतारास्थान, महिषीक बीच लगभग १६० किलोमीटर केर लम्बा राष्ट्रीय राजमार्ग कोशी पर अलग सेतुक संग स्वीकृत केलक अछि।
उमगांव, बासोपट्टी, बेनीपट्टी, रहुआ, मधुबनी, अवाम, लौफा, भेजा, सुपौल, महिषी, सहरसा धरि एहि राजमार्ग केँ निर्माण कैल जायत। कोसी पर अलग सेतुक संग कहबाक तात्पर्य भेजा आ नवहट्ट बीच पूलक निर्माण सँ लेल जा रहल अछि, हलाँकि एकर स्पष्ट प्रारूप प्रकाशित होयब एखन बाकी अछि। परञ्च विशेषज्ञ द्वारा कोसी पर ६० किमी केर रेन्ज मे ३-३ टा पूलक निर्माण सँ एहि क्षेत्रक विपन्नता दूर करबाक दीर्घकालिक नीति रहबाक बात कैल जा रहल अछि।
तहिना सिवान सँ सीतामढी आ मधुबनी होइत भारत-नेपाल सीमा धरि राम-जानकी मार्ग जेकर लंबाई लगभग २०० किलोमीटर होयत, ईहो राजमार्ग निर्माण करबाक योजना अछि। निश्चित रूप सँ एहि तरहें सड़क संचार बढला सँ क्षेत्रक विपन्नता मे उल्लेखनीय कमी आओत।


text:
दिल्ली के प्रेस क्लब ऑफ इंडिया मे शनि दिन, 12 नवम्बर के मिथिला महोत्सव-6 आ मैथिली साहित्य महोत्सव-3 के आयोजन कएल गेल। मैथिल पत्रकर ग्रुप द्वारा प्रेस एसोसिएशन, प्रेस क्लब ऑफ इंडिया आ ओखला प्रेस क्लब के सहयोग स एहि कार्यक्रम केर आयोजन कएल गेल। आयोजनक शुरुआत मैथिली साहित्य महोत्सव ३ सं भेल। साहित्य महोत्सव के दू सत्र मे दूटा विषय पर चर्चा भेल, ‘हवाई जहाज दरभंगा पहुँचला पर मिथिलाक विकास केँ कतेक पाँखि भेटल’ आ‘प्रवासी मैथिल राजनीतिक रूप सँ समृद्ध किएक नहि छथि’। एहि मे वरिष्ठ पत्रकार मदन झा, प्रतिभा ज्योति, विनीता ठाकुर, आलोक कुमार, हेमेन्द्र मिश्र, नरेन्द्र नाथ, उदय मिश्र, गीताश्री, बीएन झा, विनोद मिश्र आ उमाशंकर सिंह अपन विचार रखलनि।
उमाशंकर सिंह कहलाह जे मैथिली भाषा नहि विचार अछि। गीताश्री कहलनि जे मैथिली के जाति-भाषा-वर्ग मे बाँटय के बजाय एकरा समग्रता के रूप मे अपनाबय के जरूरत अछि। नरेन्द्र नाथ कहलाह जे आइ-काल्हि एहन युवा परिवर्तन अनबाक काज क रहल छथि। जकर चर्चा आई सं पहिने कहियो नहि भेल। सोशल मीडिया के एहि युग मे अपन बात राखब बेसी सुलभ अछि। एहन स्थिति मे हमरा सब के अपन काज, आंदोलन आ परिवर्तन के लेल तकनीक के अपनाबय के सेहो जरूरत अछि। प्रतिभा ज्योति, विनीत ठाकुर आ मदन झा कहलाह जे दरभंगा हवाई अड्डा खुलला स॑ मिथिला आ पूरा उत्तर बिहार के विकास भ रहलऽ छै। मुदा टिकट के दाम कम करय आओर दोसर सुविधा बढ़ाबय के जरूरत अछि। वरिष्ठ पत्रकार आलोक कुमार कहला जे एकरा उड़ान योजना स बाहर निकालि कए नियमित हवाई अड्डा बनेबाक जरूरत अछि। जेकरऽ वजह स॑ बहुत एयरलाइंस एत॑ अपनऽ सेवा द॑ सकै छैआ टिकटक दाम सेहो घटत।
मैथिली साहित्य महोत्सव के बाद मिथिला महोत्सव सांस्कृतिक कार्यक्रम के आयोजन भेल। बिहार विधान परिषद के सदस्य संजय मयूख, कांग्रेस नेता प्रणव झा, संजीव सिंह, संजय बसाक, विनय कुमार दीप प्रज्वलित क एकर विधिवत शुभारंभ करलाह। मेलोरंग नाट्य मंडली द्वारा रंगारंग कार्यक्रम प्रस्तुत कयल गेल। मोहन झा अपन बांसुरी बजा क लोक कए मंत्रमुग्ध क देलाह। एहि अवसर पर बहुत रास बच्चा सब सेहो अपन प्रस्तुति देलखिन।
एहि दौरान विभिन्न दलक नेता लोकनि पार्टी राजनीति सँ ऊपर उठि मैथिली केँ रोजी-रोटीक भाषा बनेबाक प्रतिबद्धता व्यक्त केलनि। कार्यक्रम के मुख्य अतिथि एवं बिहार विधान परिषद के सदस्य संजय मयूख आ दिल्ली विधानसभा के विधायक संजीव झा के साथ-साथ कांग्रेस नेता प्रणव झा कहलाह जे मैथिली भारत के सभ सं प्राचीन भाषा मे शामिल अछि। संविधानक आठम अनुसूची मे सेहो शामिल अछि। सरकार एकरा रोजी-रोटी के भाषा बनेबाक लेल सभ तरहक योगदान देत।
संजय मयूख कहला जे ओ एहि मामला क संबंध मे अपन बात बिहार विधान परिषद मे रखताह। ओतहु सेहो एहि प्रकारक आयोजन पैघ स्तर पर हेबाक चाही। एहि लेल ओ प्रयास करताह। विधायक संजीव झा कहलनि जे दिल्ली नगर निगम के प्राथमिक विद्यालय सं लs क दिल्ली सरकार के उच्च माध्यमिक विद्यालय तक मैथिली भाषा के विषय के रूप में पढ़ाओल जायत। एकरा लेल ओ अपन तरफ स सब प्रयास करताह। अगर तत्काल आधार पर मैथिली शिक्षक के नियुक्ति करय पड़त तं मैथिली भोजपुरी अकादमी द्वारा स्कूल में मैथिली शिक्षक के सेहो भेजल जायत। मुदा एहि काज लेल जनसहभागिता सेहो आवश्यक अछि। मैथिली भाषा के अध्ययन के लेल सेहो लोक के आवाज उठाबय पड़त। सरकार आओर प्रशासन पर एहि लेल दबाव बनाबय के जरूरत अछि। एहि अवसर पर कांग्रेस नेता संजीव सिंह आओर मैथिली भोजपुरी अकादमी के पूर्व उपाध्यक्ष नीरज पाठक सेहो मौजूद छलाह।
एहि अवसर पर मैथिल पत्रकार समूहक अध्यक्ष संतोष ठाकुर मैथिल पत्रकार समूहक रचनाक जानकारी दैत एकर स्थापना सँ जुड़ल संदर्भक जानकारी सेहो साझा केलनि। ओ कहलनि जे मैथिल पत्रकार समूह सेहो सब समान विचारधारा वाला संस्था के संग मिलिकय अगिला साल विश्व मैथिली सम्मेलन के आयोजन करय चाहैत अछि।